Emil Frey Grupa generalni zastupnik Daimlera za Srbiju i Crnu Goru - KAMIONI.NET\nNeposredno po potpsivanju ugovora: levo Peter Alexander Trettin, predsednik i generalni direktor Daimlera za Centralnu i Istočnu Evropu, Afriku i Aziju i Walter Frey, predsednik i predsedavajući upravnog odbora Emil Frey Grupe\nDaimler AG i Emil Frey Grupa, jedna od vodećih grupacija na tržištu automobila u Evropi, 12. jula su potpisali ugovore o generalnom zastupništvu za Srbiju i Crnu Goru. Ovi ugovori o restruktuiranju Daimlerovog poslovanja stupiće na snagu po dobijanju neophodnih odobrenja od strane nadležnih državnih organa.\nDaimler se još od 1996. godine u Srbiji bavi prodajom i servisom Mercedes-Benz putničkih i komercijalnih vozila, kao i automobila smart, kamiona Fuso i autobusa Setra. Tržište Srbije i Crne Gore je sve do danas bilo jedino u regionu na kome je veleprodaju za Daimler AG obavljalo direktno predstavništvo ove kompanije. Nakon restruktuiranja, ove funkcije će preuzeti Emil Frey Grupa. Sporazumom postignutim sa Emil Frey Grupom, Daimler AG nastavlja svoju poslovnu strategiju i uspešno primenjuje plan kreiran za ovo tržište.\nNa ceremoniji potpisivanja gospodin Peter Alexander Trettin, predsednik i generalni direktor Daimlera za Centralnu i Istočnu Evropu, Afriku i Aziju, između ostalo je rekao: „Ovaj dan označava početak novog poglavlja u poslovanju kompanije Merdedes-Benz u Srbiji i Crnoj Gori: Emil Frey Grupa, jedna od vodećih grupacija na automobilskom tržištu u Evropi postaće deo naše distributivne mreže. Veoma nam je drago što smo dobili tako iskusnog i profesionalnog partnera koji će unaprediti naše poslovanje na ovom tržištu. Novu organizaciju smo veoma pažljivo razradili, nastojeći da prilagodimo našu maloprodajnu i veleprodajnu strukturu. Naši ciljevi su ostali nepromenjeni: da maksimalno prepoznamo i izađemo u susret potrebama naših kupaca i da efikasno iskoristimo potencijale ovog tržišta. Uvereni smo da će saradnja sa Emil Frey Grupom, kao partnerom biti još jedan korak napred u procesu razvoja ovog tržišta. Zajedno ćemo poboljšati vodeću poziciju našeg brenda u Srbiji i Crnoj Gori.”\nPrema rečima gospodina Waltera Freya, predsednika i predsedavajućeg upravnog odbora Emil Frey Grupe, kompanija je prepoznala potencijal automobilskog tržišta u Srbiji i Crnoj Gori. „Mogućnost poslovanja sa kompanijom Daimler AG na ovim tržištima velika je šansa za Emil Frey Grupu i veoma smo ponosni što stupamo u dugoročno partnerstvo sa Daimlerom. Iskoristićemo pun potencijal ovog tržišta kako bismo zadržali poziciju Mercedes-Benza kao brenda koji je uvek prvi izbor i kako bismo i unapredili prodajne i servisne aktivnosti u ovim državama.”\nS leva: Peter Alexander Trettin, Rolf-Juergen Seyerle, trenutni generalni direktor Mercedes-Benz SCG i Walter Frey\nProces restruktuiranja neće uticati na poslovanje na ovom tržištu, koje je jedno od najvažnijih u regionu. Postojeće prodajne i servisne mreže će ostati iste, tako da će kontinuitet u komunikaciji sa svim klijentima Mercedes-Benza ostati nepromenjen. To važi i za cene vozila. Kompanija će nastaviti da obučava – kako svoje, tako i zaposlene u ovlašćenim Mercedes-Benzovim dilerskim mrežama uz pomoć najsavremenije opreme i metodologije u najmodernijem Trening centru u regionu – u Krnješevcima.\nEmil Frey Grupa ima tržišno orjentisano poslovanje, koje je usmereno na postizanje potpunog zadovoljstva klijenata i partnerski odnos sa dilerima.\nKako bi osigurao kontinuitet Daimlerove posvećenosti ovom tržištu, gospodin Rolf-Juergen Seyerle, trenutni generalni direktor Mercedes-Benz SCG, ostaće na ovoj poziciji i u novoj kompaniji.\nEmil Frey Grupa je švajcarska kompanija u porodičnom vlasništvu. Osnovao ju je 1924. godine mehaničar Emil Frey, sa sedištem u Cirihu. Kompanija je u najvećoj meri fokusirana na poslovanje u auto industriji (veleprodaja, maloprodaja, finansiranje i logistika automobila i auto delova) i prisutna je na tržištima Švajcarske, Francuske, Nemačke, Mađarske, Češke i Poljske. Emil Frey Grupa u vlasništvu takođe ima i brojne kompanije za uvoz, maloprodajne objekte i kompanije za finansiranje u ovim državama.\nIzvor: Mercedes-Benz SCG\nTags: Daimler, Emil Frey Group, Mercedes-Benz Srbija i Crna Gora\nKAMIONI.NET > Autobusi > Emil Frey Grupa generalni zastupnik Daimlera za Srbiju i Crnu Goru


Merenje aerozagađenja na novoj lokaciji - UžiceMedia\nNaslovna Ekologija Merenje aerozagađenja na novoj lokaciji\n– Ova merna stanica je sada potpuno bezbedna od uticaja sa strane, ali je najznačajnije što se nalazi u gradskoj zoni. Prema rezultatima merenja dok je merna stanica bila na terasi pozorišta rezultati su od 20-25 odsto niži od Automatske stanice koja se nalazi kod Javne garaže, – istakla je Dunja Đenić, član Gradskog veća za zaštitu životne sredine.\nGrad Užice sprovodi i lokalnu mrežu mernih stanica i to na dva merna mesta u Sevojnu gde se prate azotni oksidi, čađ na jednom mernom mestu i taložne materije i teški metali u\nnjima na drugom mernom mestu. U gradu, jedno merno mesto je u krugu bolnice u Krčagovu na granici sa zonom industrije, a drugo je sada kod biblioteke.\nOvo merno mesto je namenjeno za uzorkovanje PM 10 čestica, nakon što je Skupština grada donela zaključak da se u toku jedne godine paralelno prate koncentracije PM10 čestica i vrši upoređenje sa koncentracijama dobijenim na Automatskoj stanici. Preporuke za uspostavljanje mernog mesta za PM10 čestice na lokaciji kod biblioteke dobijene su od Agencije za zaštitu životne sredine, tako da će merno mesto kod Automatske stanice dobiti status „trafik stanica“ odnosno stanica koja registruje u značajnoj meri i zagađenje poreklom od saobraćaja, dok stanica kod biblioteke registruje u najvećoj meri zagađenje poreklom od grejanja.\nPrethodni tekstPokaži svoju humanost, spasi nekome život\nSledeći tekstU SLICI I REČI: U lepom danu mnogi su uživali


Vučić "nema pojma" ko ga obezbeđuje, o incidentima na stadionu "nije obavešten" - N1\nVesti Autor:Žaklina Tatalović27. jul. 202119:1275 komentara\nPredsednik Srbije Aleksandar Vučić u nekoliko navrata je na posebnim konferencijama i u specijalnim emisijama govorio o istrazi koja se vodi protiv kriminalnog klana Veljka Belivuka. Pošto je istraživački portal KRIK objavio Belivukov iskaz, predsednik Srbije poručuje da prvi put čuje da su članovi te kriminalne grupe obezbeđivali inauguraciju, kao i posetu Novom Pazaru. Vučić, kako kaže, nije obavešten ni da je na utakmici Partizan - Dunajska streda u Beogradu bilo incidenata posle pogrdnog skandiranja grupe navijača.\nKo je u policiji opstruirao istragu „ubistva na šinama“ iz januara 2017. godine ni posle četiri godine nije poznato. Još se prikupljaju dokazi, kaže predsednik Srbije o tome ko je pomogao da Veljko Belivuk i Marko Miljković posle toga budu pušteni na slobodu.\nAli, iako su se još tada dovodili u vezu sa kriminalom, članovi grupe Veljka Belivuka bili su na inauguraciji Aleksandra Vučića. U medijima su objavljene fotografije na kojima se vidi kako neke od građana i novinare odvode sa trase kojom je trebalo da prođe novi predsednik Srbije.\n25. jul. 2021 30\n„Pojma nemam ko je bio u Novom Pazaru, prvi put sam to čuo od vas, nemojte da se ljutite ako je to trebalo da čujem na nekoj vašoj emisiji, jer ja to ne gledam i pojma nemam o čemu pričate“, kaže on.\n„Ovo je Vučićevo Belivukovo obezbeđenje u Novom Pazaru, a ovo isti ti ljude dave novinare na inauguraciji Vučića 2017. godine“, pokazala je potpredsednica SSP Marinika Tepić fotografije u februaru.\nAtletski stadion u Novom Pazaru u toku kampanje za predsednika Srbije u martu 2017. godine otvorio je dakle upravo Aleksandar Vučić. I ministar policije Aleksandar Vulin kaže da ne zna kad se šta dešavalo i da on može da govori samo o onome šta je urađeno od kada je preuzeo vođenje policije.\nA dok je grupa Veljka Belivuka predvodila navijanje na južnoj tribini, sa nje se nisu čula pogrdna skandiranja predsedniku Srbije.\nPonovo su počela ove fudbalske sezone, prvo u Novom Sadu, a onda i u Beogradu, gde je bilo i incidenata kada je grupa mladića upala na istočnu tribinu i pokušala da ućutka one koji su pogrdno skandirali predsedniku.\n„Ja nemam pojma o kakvom vi preskakanju tribina govorite i o čemu se radi, možda je to trebalo da vidim opet na nekoj od vaših televizija koje na žalost ili sreću ne gledam, ali bukvalno pojma nemam. Nisam ni čuo da je bio bilo kakav incident, niko mi nije rekao da je bilo ko privođen da je bilo povređenih, da se bilo šta negde dogodilo, to je posao za policiju što bih morao da budem i obavešten o svemu“, kaže Vučić.\nUprkos ovakvim scenama predsednik Srbije tvrdi da su gledaoci na stadionu bezbedni i da će i on ako bude mogao doći da gleda neku od sledećih utakmica.\nN1: Jel možete da pozovete decu na takve utakmice?\n„Evo ja razmišljam sad, idem u Skoplje 28. i 29. nažalost neću moći ni da gledam, ali ako se dogodi da slučajno Zvezda prođe u neku od sledećih utakmica povešću Vukana na stadion pa neka gleda“, kaže predsednik.\nDa li takav poziv može da uputi pitali smo i ministra sporta, ali je predsednik rekao da taj odgovor možemo da dobijemo posle konferencije.\n„Ti Vanja ako imaš šta da odgovaraš možeš da ostaneš…“, rekao je Vučić.\nAleksandar VučićAleksandar Vulinnavijači partizanastadionVeljko Belivuk


Kompanija Metro se deli na dve firme › Made-in-Germany.rs\nNakon što je iz nemačke kompanije „Metro“ saopšteno da će se ona podeliti na dve zasebne kompanije, na Frankfurtskoj berzi je došlo do naglog skoka vrednosti njenih akcija od preko 11,5 posto, na nivo od 27,54 eura.\n„Upravni odbor Metroa priprema osnivanje dve nezavisne, sektorski fokusirane kompanije, putem podele grupacije“, navodi se u saopštenju jednog od vodećih nemačkih trgovinskih lanaca, a prenosi agencija „Asošiejted pres“.\nU skladu sa planom, veleprodaja i poslovanje s hranom odvojiće se u nezavisnu kompaniju, u čijem će sastavu biti Metro brendovi „Makro“ i „Real“, dok će potrošačka elektronika i usluge biti koncentrisane oko maloprodajnih lanaca „Media“ i „Saturn“. Obe ove kompanije će biti listirane na berzi.\nSadašnji generalni direktor Metro grupacije, Olaf Koh, ostaće na čelu nove specijalizovane firme za veleprodaju i hranu, dok će kompaniju za potrošacku elektroniku voditi sadašnji direktor Media i Saturna, Piter Has.\nNemački mediji podsećaju da se manjinski akcionar Metroa i lanca Media-Saturn, Erih Kelerhals, već godinama bori za kontrolu nad preduzećem za potrošačku elektroniku. Kelerhals poseduje 22 procenta akcija i ključno pravo veta, i u više navrata je pokušao da smeni Hasa sa mesta direktora Media-Saturna.\nKako je izjavio Jirgen Štajnman Predsednik Nadzornog odbora Metroa, s obzirom da je bilo malo preklapanja u poslovanju između ove dve celine i da je efekat sinergije bio limitiran, uprava je procenila da je podela na dva samostalna, specijalizovana preduzeća u najboljem interesu svih strana, kao i da će to omogućilo brži i profitabilan rast oba pravna subjekta.\n„Obe kompanije će biti zasebno listirane na berzi, sa vlastitim prepoznatljivim profilom, upravnim i nadzornim odborima“, navodi se u saopštenju Metroa, čiji je prošlogodišnji promet od 59 milijardi eura, a zapošljava više od 220.000 radnika na 2.000 lokacija u 29 zemalja.\nCilj podele korporacije je da se svakoj kompaniji pojedinačno i njihovom rukovodstvu da puna kontrola u pogledu njihovih zasebnih korporativnih strategija.\n„To će dodatno povećati fokus na kupca, ubrzati rast poslovanja, pojednostaviti sistem, skratiti vreme od proizvodnje do plasmana artikla na tržište i poboljšati poslovnu izvrsnost“, tvrde u Metrou.\nSem toga, oba entiteta će biti u mogućnosti da samostalno nastave akvizicije i partnerske strategije, i omogućiti im da definišu svoje vlastite strategije za ekspanziju, dodaje se u saopštenju kompanije, a prenosi agencija „Frans pres“.\nOd MiG na 31/03/2016 / Finansije, Investicije, Trgovina / Ostavite komentar


Virtuelni šalter | PC Press\n20. maj 2014. 26. avgust 2014. Nenad Veljković\nSvi znamo da šalter omogućava komunikaciju građana i kompanija ili državne uprave, a virtuelni šalter ostvaruje još bolji efekat bez potrebe da čovek izlazi iz stana ili kancelarije. Time se izbegavaju gužve, a poslovi se obavljaju uz nekoliko klikova. Novosadska kompanija TO‑NET je razvila sopstveno rešenje za ove namene.\nTo‑NET je novosadska kompanija koja se bavi izradom informacionih sistema, usmerenih pre svega ka potrebama kompanija koje upravljaju infrastrukturom: toplovodima, gasovodima, elektroenergetskim i telekomunikacionim sistemima, vodovodom i kanalizacijom, železnicom, drumskim i plovnim putevima… Okosnica softverskih rešenja ove kompanije je INIS, Infrastrukturni informacioni sistem, koji omogućava automatizaciju operativnog nivoa rada i na taj način modernizuje i poboljšava poslovanje kompanija u čijem je opisu posla upravljanje infrastrukturom. INIS spada u kategoriju Enterprise Asset Management (EAM) softvera. Savremeni uslovi poslovanja pokazuju da jedna promena nije dovoljna za uspeh i opstanak na tržištu – kompanija treba da bude spremna i organizovana tako da prati tržište, ostvarujući promene svakodnevno, u skladu s tržišnim zahtevima.\nZahvaljujući savremenom metodološkom pristupu u projektovanju INIS‑a i primeni najnovijih Oracle, Microsoft i Open tehnologija, TO‑NET realizuje integraciju INIS‑a s drugim informacionim sistemima. Pored INIS‑a, proizvodni portfolio kompanije TO‑NET čine i INIS SCADA (Supervisory Control And Data Acquisition) i sistem za evidenciju radnog vremena TO‑NET ERViKO, o kojima smo već pisali, INIS MIS (Management Information System) i INIS CRM (Customer Relationship Management), čiji je zadatak upravljanje odnosom s kupcima i koji ćemo ovoga puta predstaviti.\nRešenje INIS CRM se sastoji od virtuelnog šaltera, SMS i call centra. Virtuelni šalter, poznat još pod nazivima e‑šalter ili Internet šalter, predstavlja sistem koji omogućava samoposluženje građana i kompanija u cilju dobijanja ili davanja informacija, dokumenata i usluga iz svog stana odnosno kancelarije, čime se olakšava, ubrzava i pojeftinjuje komunikacija građana, kompanija i državne uprave. Virtuelni šalter je realizovan primenom Internet tehnologija koje uklanjaju ograničenja klasičnog šaltera. Na virtuelnom šalteru nema radnog vremena jer je uvek dostupan, nebitna je udaljenost od mesta boravka ili radnog mesta, jer je dostupan svakom ko ima računar sa Internet vezom, a „virtuelni službenik“ na šalteru je uvek raspoložen, ljubazan i spreman da neumorno uslužuje klijente. Virtuelni šalter se odlikuje jednostavnim i intuitivnim interfejsom koji omogućava registraciju potrošača kroz unošenje ličnih podataka, kao što su potrošački broj, e‑mail, lozinka i formiranje korisničkog profila. Registrovani korisnik kasnije prijavljuje unosom ličnih podataka, čime mu se otvaraju mogućnosti za praćenje toka realizacije njegovog zahteva. Posredstvom virtuelnog šaltera potrošač može da prati svoju finansijsku karticu u kojoj ima uvid u fakture, kamate i uplate, pregleda i štampa kopije računa, prijavljuje kvarove i probleme u radu, samostalno prijavljuje stanja brojila, odnosno merača, kao i da postavlja pitanja i zahteva objašnjenja od operatera.\nVirtuelni šalter omogućava praćenje kompletne istorije komunikacije kao i praćenje detaljne statistike komunikacije, što su alatke koje su od značaja za lakši i efikasniji rad administratora. Pored krajnjeg potrošača i administratora, korisnici virtuelnog šaltera mogu da budu i rukovodioci, advokati ili sudski izvršitelji. Virtuelni šalter je prilagodljiv i specifičnim zahtevima i dozvoljava integraciju s raznim drugim podsistemima, kao što je ERP.\nVirtuelni šalter može da se integriše s drugim komponentama iz proizvodnog portfolija kompanije TO‑NET: MIS sistemom, sistemom za uslužno slanje i primanje SMS poruka, kao i call centrom zasnovanom na IP telefoniji i softverski kontrolisanim Asterisk centralama, a u bliskoj budućnosti će podržavati i napredne funkcije poput automatskog prepoznavanja govora (ASR), sinteze govora na osnovu teksta (TTS) i govornog automata (IVR). Zahvaljujući tome, građani mogu u svako doba dana da prikupe informacije (npr. stanje računa), recimo putem SMS sistema koji omogućava slanje SMS zahteva za proveru ili prijavu stanja. Kompanijama i poslodavcima virtuelni šalter donosi brzu i laku komunikaciju s korisnicima, smanjuje broj telefonskih poziva i eliminiše gužve, ubrzavajući poslovanje i omogućavajući proveru aktivnosti administratora, pregled logova i integraciju sa SMS i MIS sistemima. Integracija s MIS sistemom omogućava menadžerima pregled poslovanja i aktivnosti zaposlenih. Prednosti virtuelnog šaltera državna uprava može da iskoristi za povećanje svoje efikasnosti.\nVirtuelni šalter se primenjuje u raznim situacijama, a tipični primeri su samoposluživanje potrošača u preduzećima za distribuciju prirodnog gasa, vodovodi, toplane, eps, samoposluživanje građana i kompanija kod državne ili poreske uprave i samoposluživanje građana kod udruženja za zaštitu potrošača. Virtuelni šalter će nastaviti razvoj u okviru sistema TO‑NET CRM, a u budućnosti su planirane verzije aplikacije za Android, koji će omogućiti korišćenje virtuelnog šaltera u pokretu, sa smart telefona ili tableta, kao i integraciju s drugim softverskim podsistemima.\nTagovi: CRM, inis crm, šalter, TO-NET, tonet, virtuelni, virtuelni šalter\n← Namerno drugačije planiranje i budžetiranje\nNa sajmu BizIT predstavljen uređaj Macola →


Sa današnjeg protesta 1 od 5 miliona u Beogradu, Foto: AP Photo/Darko Vojinović\nNa još jednom protestu "Jedan od pet miliona" građani su posle okupljanja na platou ispred Filozofskog fakulteta u Beogradu krenuli u protestnu šetnju. Kako su i najavili, blokirali su ulaz u zgradu Radio-televizije Srbije , a jedan broj demonstranata, predvođen liderom Pokreta Dveri Boškom Obradovićem, ušao je u prostorije javnog servisa.\nPrisutne su snage policije koje za sada ne reaguju. Demonstranti su ispred RTS blokirali oba ulaza u zgradu i kažu da će tu ostati dva sata, a organizuju i "Dnevnik slobodne Srbije".\n"Nemojte da je neko slučajno napravio neku štetu. Razgovaramo sa gospodinom Zoranom Stanojevićem, tražimo uključenje u program", poručio je na početku Obradović.\n"Dogodilo se nasilje u teškom obliku, država će morati da reagije, svako ko je nasilno ušao u RTS, činio je nasilje i kršio zakon , prekršajno i krivično će odgovarati," poručio je ministar.\nNa protestu je, pre šetnje, govorio potpredsednik Narodne stranke i dramaturg Siniša Kovačević, koji je rekao da Beograđani žive u Ludogradu u kom se Nova godina slavi od avgusta do marta. Jedino rešenje za Kosovo je da Vučić ode, naveo je Kovačević. On je građane pozvao ne u šetnju, već u "marš do slobode". Građani nose transparente "Hoćemo drveće, nećemo gondolu", "Šetamo za zdraviju prirodu i društvo"...\nKolegijum RTS ocenio je ranije da blokadom zgrade RTS-a organizatori "prelaze granicu koja postoji između legitimnog protesta i nelegitimnog pritiska na sve zaposlene u Javnom servisu". Na to je odmah zatim stigao odgovor organizatora protesta, koji su naveli da to nije pritisak na zaposlene, već na rukovodstvo javnog servisa.


Faktor | NSRS: Nova ministrica uprave i lokalne samouprave Senka Jujić položila zakletvu\nNSRS: Nova ministrica uprave i lokalne samouprave Senka Jujić položila zakletvu\nRedovna sjednica Narodne skupštine RS-a na čijem dnevnom redu je 36 tačaka, počela je danas u plenarnoj sali NSRS u Banjoj Luci, gdje su sprovedene sve mjere zbog epidemiloške situacije u ovom entitetu.\nNa početku zasjedanja zakletvu je položila novoimenovana ministrica uprave i lokalne samouprave Senka Jujić, koja je na ovo mjesto došla umjesto smijenjene Lejle Rešić (DNS).\nTakođer na zahtjev Srpske demokratske stranke (SDS) predloženo je razrješenje predsjednika Parlamenta Nedeljka Čubrilovića.\nPred zastupnicima bi trebalo da se nađe i novi poslovnik, koji se već duže vrijeme usaglašava, s tim da o tom dokumentu i dalje postoje suprotstavljeni stavovi.\nNSRSsjednicaBanja LukaSenka Jujić\nU KS šest novozaraženih, sedam smješteno u izolatorij na Podhrastovima


Preševska dolina treba biti spremna da uđe u rat | Info-ks.net\nAdem Demaçi Preševska dolina treba biti spremna da uđe u rat\n15.01.2013 u 13:51\nProbleme Albanaca u preševskoj dolini je komentarisao i bivši politički predstavnik UÇK-a, Adem Demaçi, koji je rekao da bez ujedinjenja Albanaca tog djela, ništa se ne može raditi. Demaçi je sugerisao Albancima iz Preševske doline da trebaju pokazati da su spremni za rat, da daju svoje živote za svoju slobodu, da ostave po strani sve nesporazume, a ne da gledaju stolice ili da se bore za vlast, prensoi list "Epoka e Re".\n"To je spomenik velike borbe koju je narod vodio za svoju egzistenciju i svoja prava. Oni (albanski lideri) treba da ostave po strani borbu za vlast, da stvore organizam koji ih ujedinjuje, jer podjeljeni ne mogu ništa. Tu se radi o sto hiljada građana i ako oni nisu spremni da poginu, njima niko ne može pomoći", kazao je Demaçi povodom najave srpskih vlasti da će srušiti spomenik UÇPMB/OVPMB u Preševu.\nBeograd tu organizaciju smatra terorističkom i traži da se ukloni spomenik podignut u centru mjesta, nedaleko od zgrade opštine.\nDemaçi je kazao da Evropa "samo proba koliko su Albanci spremni da se bore za svoja prava".\nDemaçi smatra da albanski lideri treba za sebe da traže ista prava koja Srbi imaju na Kosovu.\n"Dok su nas na Kosovu naterali da srpskoj manjini damo prava koje niko ne svijetu nema, Evropa sada izgleda da misli da su Srbi stvarno nebeski narod, dok su Albanci neki idioti koji mogu da žive i u ropstvu i bez ikakvih prava. Albanci treba da se organizuju na nacionalnom nivou, da se zna ko komanduje, da budu jednoglasni u zahtjevima. Zahtjev je da dobiju ista prava koje imaju Srbi na Kosovu", kazao je Demaçi.\nPrema njemu, i u Preševskoj dolini treba ostvariti principe plana Martija Ahtisaarija, ako je cilj Evrope da bude mirna i da mirni budu i Srbi i Albanci.\nPrema riječima Demaçija ujedinjenje Albanaca u Preševskoj dolini daće lekciju Srbima i pokazaće svoju ozbiljnost, i prema njegovim riječimai Srbija će shvatiti da ovo nije igra.


Korona "pokosila" turizam Crne Gore | Portal Iz Prve Ruke\nKorona kriza praktično je opustošila crnogorsku ekonomiju. Javni dug ove susedne zemlje premašio je ukupnu vrednost BDP-a, bez posla je svaki četvrti Crnogorac, a pad privrede je među najvećima na svetu.\nIako je i u ovoj zemlji bilo mera pomoći građanima i privredi, glavni razlog za loše stanje je to što se njena privreda najvećim delom oslanja na turizam, sektor koji je među najpogođenijima pandemijom. Mesecima unazad nižu se loše brojke i konačan najnoviji bilans je – javni dug koji iznosi103 % BDP-a, bez posla je nešto manje od 24 % građana, a ekonomski stručnjaci upozoravaju na „eksploziju siromaštva“.\nStopa nezaposlenosti u Crnoj Gori dostigla je na kraju marta 23,83 %, prema podacima Zavoda za zapošljavanje. To je za 1,2 % više u odnosu na kraj februara i predstavlja nastavak trenda rasta stope nezaposlenosti u državi.\nUkupan broj nezaposlenih u Crnoj Gori iznosio je u martu 2021. godine 55.283 ljudi. To je za 5,4 % više nego u februaru.\nStopa nezaposlenosti u Crnoj Gori je na kraju marta 2020., na početku pandemije, iznosila je 15,3 %.\nPovezane temecrna gorakoronaturizam\nSledeći krug nagradne igre „Uzmi račun i pobedi“ startuje 15. maja\nNajskuplji kvadrat stambenog prostora u drugom kvartalu ove godine kupljen je u kompleksu „Beograda na vodi“ po ceni od 9.721 evra, navodi Republički geodetski zavod u izveštaju sa tržišta nepokretnosti za drugi kvrtal 2021.\nNajmanja cena stambenog kvadrata u „Beogradu na vodi“ je bila 2.598 evra.\nNajveći udeo u ukupnim novčanim sredstvima imao je promet stanova – 57 %, stambenih objekata – 10 %, građevinskog zemljišta – 8 %, poslovnih prostora – 5 %, poljoprivrednog zemljišta – 3 % i drugo.


SREDSTVA IDU U FOND SOLIDARNOSTI: Svi članovi Vlade RS odriču se polovine primanja za mart | Banjaluka.net\nSREDSTVA IDU U FOND SOLIDARNOSTI: Svi članovi Vlade RS odriču se polovine primanja za mart\nEpidemiolog Predrag Kon je za N1 rekao da se situacija u Beogradu popravlja i poručio da “nikome nije na kraj pameti da nekog maltretira” i da je tužan zbog onoga što se juče dogodilo. On je kazao da njegov razgovor s predsjednikom Srbije Aleksandrom Vučićem o uvođenju policijskog časa nije odluka Kriznog štaba. “Krizni štab\nPremijer Srpske Radovan Višković rekao je da u Republici Srpskoj neće biti uvođene nove mjere, ali da će biti povećane kazne za one koji se ne pridržavaju mjera koje su na snazi. Višković je rekao da su u posljednja 24 časa registrovana 53 nova slučaja zaraze virusom korona. On je podsjetio da sve mjere ostaju\nMinistar finansija i trezora u Savjetu ministara Vjekoslav Bevanda izrazio zadovoljstvo da je okončano sve oko povlačenja 330 miliona evra Međunarodnog monetarnog fonda za saniranje posljedica epidemije virusa korona. – Svjedoci smo činjenice da će epidemija virusa korone imati pogubne posljedice na zdravlje i živote ljudi, kao i ogroman uticaj na privredu i ekonomiju. Јednostavno\nPROTEST U SARAJEVU: Nezadovoljni statusom medicinari se povukli sa trijažnih punktova\nSvi medicinari na području Kantona Sarajevo pri domovima zdravlja povukli su se od jutros do daljeg sa trijažnih punktova, što je odluka Sindikata radnika u zdravstvu ovog kantona nakon, kako kažu, višemjesečne agonije u kojoj se nalaze njihovi članovi koji sedamnaeseti mjesec čekaju usklađivanje koeficijenata i potpisivanje granskog kolektivnog ugovora. Oni su se povukli jutros\nPRISTIGLA 21 PRIJAVA: Za vantjelesnu oplodnju 62,5 odsto više novca nego prošle godine\nNa javni konkurs za dodjelu pomoći za sufinansiranje troškova jednog postupka vantjelesne oplodnje, pristigla je 21 prijava, u okviru gradskog programa pronatalitetne politike kojim su izdvajanja iz gradskog budžeta za ove namjene uvećana za 62,5 odsto. Kako su potvrdili u Odjeljenju za obrazovanje, zdravstvo, omladinu i sport, sve validne prijave biće razmotrene i bodovane, a


Ruski univerziteti i Apeiron organizuju 7. međunarodnu naučno-praktičnu konferenciju – STUDOMAT.ba\nGrupni projekti na fakultetu su mi pomogli da shvatim zašto...\nVlada KS utvrdila Nacrt Zakona o visokom obrazovanju\nRuski univerziteti i Apeiron organizuju 7. međunarodnu naučno-praktičnu konferenciju\nSibirska škola korporativnog upravljanja iz Omska (Rusija) i Panevropski univerzitet "Apeiron" uz podršku ambasade Ruske Federacije u Bosni i Hercegovini 1. i 2. decembra 2016. godine organizuju 7. međunarodnu naučno-praktičnu konferenciju "Upravljanje ekonomsko-regionalnim sistemima na Evroazijskom kontinentu: instituti razvoja, geoekonomija bezbjednosti, humanitarne tehnologije".\nSuorganizatori Konferencije su udruženje “Rusko-srpski most”, Viša poslovna škola OmGPU iz Omska.\nKonferencija će se održati u na Panevropskom univerzitetu “Apeiron” sa početkom u 9.30 časova.\n– Od 2012. godine slične konferencije su se održale u Omsku, Istambulu, Beogradu, Lensku (Rusija) i Štipu (Makedonija). Svoje prisustvo na ovom skupu, koji po svojoj tematici, broju učesnika i međunarodnoj dimenziji predstavlja izuzetan značaj, potvrdili su autoritetni naučnici i visoki funkcioneri regije i inostranstva, kazao je Petr Ivancov, ambasador Ruske Federacije u BIH koji je najavio i svoje prisustvo Skupu.\nProf. dr Roman Vlasov, rektor Sibirske škole korporativnog upravljanja u uvodnom izlaganju govoriće na temu: “Geoekonomija bezbjednosti na evroazijskom području: izazovi, modeli stabilnog funkcionisanja, instrumenti razvoja”.\nRektor Tarskog državnog pedagoškog instituta (Rusija) L. Berestovskaja na Konferenciji će govoriti o savremenim trendovima i strategijama saradnje Rusije i Republike Srpske, saopšteno je iz Službe za odnose sa javnošću Panevropskog univerziteta “Apeiron”.\nizdvojeno, Panevropski univerzitet "Apeiron"


Deca pevaju za malog Aleksu, građani donacijama prikupljaju novac za lečenje dečaka | InfoNet Vojvodina\nNOVI SAD – Talentovana deca Detelinare, ali i drugih delova Novog Sada i okoline, danas će od 17,30 sati pevati za malog Aleksu Mikića, dečaka kome je dijagnostifikovan autizam. Na humanitarnom koncertu, u okviru manifestacije “Srcem i muzikom za Detelinaru”, biće prikupljan novac za lečenje malog Alekse.\nKoncert počinje od 17,30 sati u centru stare Detelinare, ispred rodbne kuće, u Ulici Milenka Grčića 6a.\n“Novosadsko naselje Detelinara oduvek je bilo bogato veselom i talentovanom decom, koja su uspevala svuda po svetu, ali nikada nisu zapevala i zasvirala baš u kraju u kojem su rođena. Vođeni ovom statistikom, rešili smo da još jednom spojimo lepo, korisno i humanitarno”, kažu u Udruženju Novi Sad, koje treću godinu zaredom organizuje manifestaciju “Srcem I muzikom za Detelinaru”.\nGeneralna proba pre koncerta, Foto: UG Novi Sad\nU saradnji sa nastavnicom muzičkog obrazovanja Milkom Jurišić, na Detelinari će pevati i svirati upravo talentovana deca iz kraja i okoline, koja zajedno sa svojim nastavnicima, solo i horski, godinama neguju muziku na kvalitetan način i od toga ne odustaju. Podršku na bini pružiće im novosadski Beti Bap Bend.\nNa koncertu za malog Aleksu pevaće i Jana i Dunja Mihajlolvić, pobednice ovogodišnjeg festivala “Glas anđela”, koji organizuje Fondacija Tijana Jurić,\nAleksi Mikiću dijagnostifikovan je autizam, a samo jedna terapija koja mu pomaže da živi kao i njegovi vršnjaci, košta 2.000 dinara. Aleksa živi sam sa majkom i svaka pomoć im je dobrodošla. Podršku ovogodišnjoj manifestaciji pružiće naš proslavljeni sportista sa Detelinare Nenad Pagonis i članovi Fondacije Tijana Jurić, na čelu sa Igorom Jurićem.\nSličan SadržajAktuelnoUDruženje građana Novi Sad


Miha se radovao – Bolonja lako dobila Lacio - Povezane vesti - Naslovi.net\nMiha se radovao – Bolonja lako dobila Lacio\nFudbaleri Bolonje su rezultatom 2:0 pobedili Lacio u utakmici 24. kola italijanske Serije A. Bolonja je u 24. kolu napravila veliki rezultat pobedivši Lacio sa 2:0 na svom stadionu. Ovo je bila sedma pobeda "Bolonjeza" i 28. osvojeni bod u sezoni, dok je… »\nIznenađenje u Italiji! U okviru 24. kola Serije A, Bolonja je savladala Lacio rezultatom 2:0. Domaćin je odigrao sjajnu utakmicu i napravio veliko iznenađenje. Ovom pobedom, izabranici Siniše Mihajlovića su odaljili Lacio od potencijalnog učešća u… »\nMihajlovićeva Bolonja posle devet godina pobedila Lacio (video)\nSportski žurnal 27.02.2021\nFudbaleri Specije i Parme odigrali su nerešeno 2:2, u meču 24. kola italijanske Serije A. Fudbaleri Bolonje pobedili su Lacio sa 2:0. Strelci su bili Ibrahima Mbaje u 19. i Nikola Sansone u 64. minutu. Lacio je imao priliku da povede u 17. minutu, ali… »\nFudbaleri Bolonje savladali su ekipu Lacija rezultatom 2:0 u utakmici 24. kola Serije A. Gosti iz Rima su u meč ušli posle poraza od Bajerna od 4:1 u prvom meču osmine finala Lige šampiona, a porazom su zakomplikovali svoje šanse da se i sledeće… »\nMiha koban po svoj Lacio!\nBolonja našeg Siniše Mihajlovića je uspela da savlada Lacio na svom terenu rezultatom 2:0 (1:0). Lacio je mogao da povede već u 17. minutu kada je sudija nakon faula Domingeza u kaznenom prostoru dosudio penal. Ćiro Imobile je uzeo stvar u svoje… »\nDanas oblačno i pljuskovi širom zemlje: Temperatura u padu, a kiša nikoga ne zaobilazi!


Crveno beli stigli na San Siro da ispišu istoriju! - Crvena zvezda info\nOstalo / 1020 pregleda\nFudbaleri Zvezde izašli na teren grandioznog stadiona\nZvezda je u "prestonici Mode", ne da bi poharala butike, već da bi "poskidala" igrače Milana nasred terena i prošla u narednu fazu Lige Evrope.\nBiće pakleno Beograđanima bez Rodića, Milunovića i Ivanića, Katai tek što je odradio nekoliko punih treninga, pa je zbog svih ovih kadrovskih problema jasno da bi prolaz dalje za Zvezdu bio istinski povig.\nMilan je "ranjen" od poslednjih posrtanja, šamare je dobio od Specije i Intera, nije da ih ne boli ni gol Pavkova za 2:2 u 93. minutu i za očekivati je da će u četvrtak Stankovićev tim pred sobom imati rivala spremnog da se iskupi za pomenute kikseve.\nFudbaleri Zvezde su stigli u Milano, odradili su i trening u vreme odigravanja uaakmice, a vi imate priliku sad i da vidite kako je protekao dolazak beogradske ekspedicije na kultni stadion "San Siro", poprištu nekih od najvećih mečeva svetskog fudbala.


Srbija može da očekuje blagonaklonost Lasla Trojčanjija, bivšeg ministra pravde Mađarske u vladi Viktora Orbana i sva je prilika novog evropskog komesara za proširenje, ali na putu ka EU mora da ispuni jasno utvrđene uslove, smatraju analitičari.\nEvropska komisija nominovala je Tročanjija za novog evropskog komesara za susedstvo i proširenje, a ukoliko Evropski parlament krajem oktobra potvrdi tu odluku, njegov mandat na novoj funkciji počeće 1. novembra. Činjenica da je Tročanji bliski saradnik premijera Mađarske Viktora Orbana sa kojim predsednik Srbije Aleksandar Vučić ima prijateljske odnose, izazvala je pretpostavke da će to olakšati i ubrzati put Srbije ka EU.\nDirektor Centra za regionalizam Aleksandar Popov ističe za "Blic" da će Srbija nesumnjivo imati naklonost novog evropskog komesara za proširenje.\n- Vlasti u Srbiji sa zadovoljstvom su prihvatile nominaciju Tročanjija, pre svega zbog personalnih odnosa Vučića i Orbana, ali i činjenice da dolazi iz stranke koja je ideološki bliska SNS-u kao narodnjačka stranka. Zbog toga će Tročanji daleko aktivnije raditi na pridruživanju Zapadnog Balkana EU i u određenoj meri gledati kroz prste Srbiji, ali, na kraju krajeva, moraće da sledi politiku EU. To nas, uostalom, uči novija istorija - podvlači Popov.\nProširenje egzaktna stvar\nKako kaže, i predsedavajući Spoljnopolitičkog odbora Evropskog parlamenta Dejvid Mekalister bio je blag prema Srbiji u prethodnom periodu.\n- EU je godinama slala pozitivne izveštaje o napretku Srbije na putu evrointegracija, da bi poslednji izveštaj bio veoma zanimljiv i politički obojen i došao je u trenutku kada su pregovori Beograda i Prištine zamrznuti, kako su vlasti u Beogradu tvrdile, zbog toga što je Priština uvela takse. Dakle, packe od EU nisu mogle da izostanu kada ne ispunimo domaće zadatke - naglašava Popov i dodaje da je javnost u Srbiji sa oduševljenjem dočekala i pobedu sadašnjeg predsednika SAD Donalda Trampa na izborima uz medijske naslove "Trampe, Srbine", da bi se, kako kaže, ispostavilo da Tramp baš i ne navija toliko za Srbiju.\nI Igor Novaković, istraživač pri Centru za međunarodne i bezbednosne poslove (ISAC), apostrofira da personalna rešenja u Briselu ne mogu značajno da utiču na proces evrointegracija.\nMinistri pravde Srbije i Mađarske o zaštiti nacionalnih manjina\nTročanji: Uprkos ogradi,odnosi sa Srbijom ostali izvanredni\n- Proširenje EU je vrlo egzaktna stvar. To je sistem koji je jasno utvrđen i koji se mora ispoštovati bez obzira na to ko bude na mestu komesara. Svakako bi trebalo od Tročanjija očekivati veću naklonost i optimistične izjave, ali pitanje je koliko će nam to stvarno značiti. Nešto slično smo imali i od Johanesa Hana pa vidimo kakvi su rezultati - naglašava Novaković.\nOdlučuje niz faktora\nO putu Srbije ka EU ne odlučuje sam komesar za proširenje, podseća naš sagovornik.\n- Saglasnost o otvaranju EU poglavlja pored komesara daju i druge institucije i države članice. Tako da nam je možda i bitnije da je na mestu komesara za proširenje EU osoba koja će nam reći istinu i sa čime sve treba da se suočimo na evropskom putu, nego da nam je osvedočeni prijatelj koji će nam govoriti samo ono što nam prija uhu - podvlači Novaković.\nDok Evropski parlament ne potvrdi nominaciju Tročanjija, postojaće mogućnost da neko drugi bude novi komesar za proširenje.\nOd Tročanjija bi svakako trebalo očekivati veću naklonost i optimistične izjave, kažu eksperti\n- Videćemo da li će Tročanji na kraju biti izabran pošto je njegova karijera veoma upitna. Pomalo je paradoksalno da on bude komesar za proširenje, a učestvovao je u isterivanju Centralno-evropskog univerziteta (CEU) iz Mađarske. Postoje i kandidati u rezervi, a jedna od njih je i Eniko Đori, državna sekretarka u mađarskom ministarstvu spoljnih poslova. Ona je izabrana za evropskog poslanika, a takođe je i iz Orbanove stranke Fides, samo što nije toliko bliska premijeru kao Tročanji - kaže Novaković.\nKritike zbog nominacije\nNominaciju Trojčanjija za komesara za proširenje EU javno je kritikovao Florijan Biber, stručnjak za Balkan sa univerziteta u Gracu.\n- Kao saučesnik u demontiranju vladavine prava u Orbanovoj Mađarskoj, on ne bi trebalo da bude u Komisiji, zadužen za proširenje, on nema kredibilitet za skeptike u EU i za agendu za vladavinu prava na Zapadnom Balkanu - napisao je Biber na Tviteru.\n"PAO" ZBOG SUKOBA INTERESA Kandidat za EU komesara i SRPSKI FAVORIT "blokiran" da se bavi proširenjem EU\nNAJVAŽNIJA POZICIJA ZA SRBIJU U EU U igri su bili Mađar, Hrvatica, Slovenac, a čitav proces prate ISTRAGE I MILIONSKI DILOVI


Saobraćajni kolaps na Strelištu - Pančevo.city\nKako je moguće da ni posle deset dana semafor na ulasku u Strelište nije popravljen?\nPreko nedelju dana zbog kvara semafora na raskrsnici Prvomajske ulice i Bore Stankovića, na samom ulazu u naselje Strelište, vozači automobila, pešaci, biciklisti, motociklisti i ostali učesnici u saobraćaju koji se na ovoj trasi svakodnevno kreću, izloženi su konstantnom riziku od nesreće na putu čiji ishod može biti i fatalan. Svetlosna signalizacija više nije u funkciji, a rampa koja osigurava bezbedan prolazak Beovoza ka stajalištu „Vojlovica” sve vreme je podignuta.\nPut koji ide kroz Prvomajsku ulicu deo je rute E70 koja povezuje Atlantsku obalu i jugozapadnu obalu Crnog mora. Njime svaki dan cirkulišu kamioni, cisterne i druga transportna vozila koja nose različite vrste robe. U blizini ove velike raskrsnice nalazi se i autobuska stanica linije 6 pančevačkog gradskog prevoza, a brojni međunarodni i regionalni autobusi svaki dan isto tako koriste put E70. Blizina Narodne bašte, Aviv parka i Barutane dodatno komplikuje novonastali problem imajući u vidu da građani teško mogu zaobići ovaj potez kako bi sa Strelišta dospeli u druge delove grada i obratno.\nPančevci su svoj bes i ogorčenje zbog nečinjenja nadležnih da saniraju kvar na saobraćajnoj signalizaciji na ulazu u Strelište prethodnih dana uglavnom kanalisali putem društvenih mreža na kojima su objavljivali fotografije oborenog semafora ili su uživo s nevericom posmatrali službenika železnice sa crvenom zastavicom, koji u 21. veku daje signale vozu kako bi tuda mogao bezbedno da protutnji. Od nedavno su počeli da se obraćaju nadležnim gradskim ustanovama putem genijalnog Sistema 48 koji omogućuje građanima da prijave komunalne probleme s kojima se susreću. Ovaj servis je kao i u većini pređašnjih slučajeva posluzio svrsi – kvar je prijavljen, a na popravku će se čekati u nedogled, kako to kod nas inače biva.\nČitajući sadržaje odgovora koji su građanima pristigli iz kancelarija Direkcije za izgradnju i uređenje Pančeva, ostali smo bez teksta. Količina neozbiljnosti, neodgovornosti i pomanjkanja svesti o alarmantnom stanju na raskrsnici međunarodnog i lokalnog puta, koju svojom bespomoćnom reakcijom na izloženi problem demonstriraju zaposlenici naših javnih institucija, ukazuje nam na to da smo prepušteni sebi samima. Još više – poraženi smo činjenicom da plaćamo ljude koji ne znaju da rade svoj posao.\nAutor ovih redova je u dogovoru s kolegama iz redakcije sajta Pančevo Si Ti takođe odlučio da zavapi za pomoć preko Sistema 48. Odgovor je bio gotovo identičan – od 1. juna ove godine ovo javno preduzeće nema sklopljen ugovor o redovnom održavanju opštinskih puteva i ulica u Pančevu, pa stoga ni finansijski ne može da pokrije otklanjanje prioritetnih problema. Naredni period je, prema njihovim rečima, termin u kome možemo dočekati potpisivanje famoznog kontrakta između Direkcije i neidentifikovanog pravnog lica.\nSvedoci smo stanja u kome je život građana Pančeva, a naročito meštana Strelišta, otežan i stavljen u opasnost do granice nepodnošljivosti. Još 2015. godine kucalo se na vrata Gradske uprave kako bi pančevačkom rukovodstvu bio izložen problem neobezbeđenih alternativnih prelaza preko železničkih šina duž Ulice Ruđera Boškovića na Strelištu. Nezadovoljni građani su pisali peticiju, zahtevali da se izgradi pasarela kako bi mnogobrojnim stanovnicima ovog naselja prinuđenim da pešače preko neobeleženog pružnog prelaza bilo olakšano svakodnevno funkcionisanje. U najnovijem broju „Pančevac” je objavio otvoreno pismo građanke Nede Stojanović koje je ona uputila gradonačelniku Pavlovu, u kome ga pita zašto nakon dve godine nije učinjeno ništa u vezi sa zahtevima žitelja Strelišta i zbog čega je gomilu neispunjenih obećanja prekrio muk Gradske uprave.\nSve više nas se poput Nede oseća beznadežno i iznevereno, suočeno s poteškoćama i rizicima nastalim usled fušerskog, populističkog i estradnog vođenja grada bez ikakve ozbiljne strategije i dugoročnog plana. Svest o važnosti rešavanja komunalnih problema građana i spremnost na hvatanje u koštac sa njima treba da bude osnovna odlika ljudi zaposlenih u gradskim institucijama. Izbegavanje i oglušivanje o zahteve stanovnika grada, koje tako upadljivo pokazuje većina pančevačkih radnika javnih preduzeća i vrh varoške uprave, manir je koji preti da pomeri granice arogantnosti vlasti i postavi pred nas jedno krajnje opravdano i logično pitanje – čemu ili kome oni služe?\nput E70 Strelište\nOne Comment\tto: Saobraćajni kolaps na Strelištu\nNa istoj raskrsnici je izuzetno tesko pregurati kolica sa bebama. Bankine na prelazima i pesackim ostrvima nisu spustene nego su mestimicno izlupane cekicem. Dok savladate bankinu na polovini prelaza upali se crveno svetlo, kada semafor radi. Ista je stvar i na uspunu ulice Rodjera Boskovica ka toj raskrsnici dok gurate kolica dva tocka vise u vazduhu. Ovo je mala investicija ali niko nema sluha .


Rusija zabranila uvoz stoke iz CG\nRuska Veterinarska uprava, privremeno je, zbog bolesti plavog jezika, zabranila uvoz krupne i sitne stoke iz Crne Gore u Rusiju, saopštio je ministar poljoprivrede i ruralnog razvoja Petar Ivanović\nOn je rekao da je crnogorsko Ministarstvo prije nekoliko sati dobilo prvu zvaničnu informaciju od Veterinarske uprave Rusije koja se odnosi na bolest plavog jezika i privremenu zabranu uvoza.\nRusija je danas zabranila uvoz mesnih prerađevina iz Crne Gore zbog, kako su saopštili ruski nadležni organi, sumnje u pokušaj krijumčarenja proizvoda iz EU.\nKako su prenijeli ruski mediji, predstavnik ruskog nadzornog organa uvoza poljoprivrednih proizvoda, Rosselkhoznadzor, Alexey Alexeyenko, rekao je da je ilegalni reizvoz mesnih prerađevina iz zemalja EU glavni razlog za zabranu.\nIvanović je saopštio da postoji nekoliko odovojenih problema kada je u pitanju izvoz mesa i prerađevina od mesa iz Crne Gore i da se jedan odnosi na standarde koji crnogorski proizvođači treba da dostignu da bi bili u mogućnosti da svoje proizvode izvoze na tržište Rusije, Bjelorusije i Kazahstana.\n„Jedan od problema se odnosi i na nešto što, čini mi se, najviše interesuje medije, a to je da li je moguće proizvode u oblasti mesne industrije prerađivati u Crnoj Gori i izvoziti na druga tržišta. Mi svi znamo da nemamo ogromne i neohgraničene kapacitete u Crnoj Gori da jedan dio mesa kao sirovinu uvozimo, ali to prerađujemo ovdje u Crnoj Gori. Onog momenta kada stepen prerade bude u skladu sa carinskim propisima, kako je naveo Ivanović, to je meso koje i dalje može da se izvozi od onih firmi koje se nalaze na zelenoj listi odnosno koje imaju saglasnost službi u Bjelorusiji ili Rusiji da mogu takvo meso da izvoze”, izjavio je ministar.\nOčekujemo da razmjena informacija između veterinarskih uprava dvije države dovede do toga da se taj problem razriješi“, rekao je Ivanović.\n“Zbog toga ne želim nikakvu politizaciju tog problema. Kada je u pitanju dostizanje standarda, to je inicijativa koja je na strani samih proizvođača, odnosno firmi koje se bave preradom mesa, a imaju licencu da izvoze na rusko tržište”, rekao je Ivanović.\nIvanović je kazao da se od Crne Gore traži da pruži informacije o tome šta je konkretno preduzela na suzbijanju bolesti plavog jezika.


Sa ČOKOLADOM ipak oprezno - Lepota i zdravlje\nSa ČOKOLADOM ipak oprezno\nNajnovija istraživanja koja dokazuju da čokolada može smanjiti rizik od moždanog udara sigurno će ostaviti mnoge ljubitelje te poslastice sa širokim osmehom na licu.\nNeurolog Gustavo Saposnik koji je vodio istraživanje kaže da se ljubitelji čokolade još ne trebaju da se prepuštaju uživanju u velikim količinama čokolade jer je njihova studija pokazala da samo jedna čokolada nedeljno smanjuje rizik, ali još se prikupljaju dokazi.\nIstraživači su pregledali tri prethodne studije o čokoladi i njene prednosti, a jedno istraživanje uključivalo je 44.000 ljudi. Oni koji su jeli umerene količine čokolade imali su 22 odsto manje verovatnoće da će pretrpeti moždani udar, u poređenju sa onima koji uopšte nisu jeli čokoladu.\n– Tamna čokolada je definitivno zdravija – kazao je Saposnik za „Business Weekly“.\nTačan odnos između kakaa i rizika od moždanog udara još nije pronađen i treba i dalje da se istražuje. Iako čokolada može da ima neke zdravstvene prednosti, potrošači moraju da imaju na umu da konzumacija mora da bude ograničena.


Dexion Srpski | Official Site\nDexion Paletni regali\nRukovanje malim delovima\nKlijenti će na svim tržištima imati koristi od saradnje sa firmom Dexion.\nRešenja za skladištenje, arhiviranje i logistiku Dexion\nDexion nudi rešenja za skladištenje, arhiviranje i logistiku za upotrebu i primenu u različitim privrednim granama. Kao deo Gonvarri Material Handling, koja je predstavljena širom Evrope, mi smo jedna od najvećih organizacija u našoj branši i možemo da pružimo tehničku i korisničku podršku.\nOd pokretanja prvog u svetu – a sada i najpopularnijeg – perforiranog ugaonog sistema, pre više od 50 godina, ime Dexion je postalo obrazac za efikasno, praktično skladištenje bilo koje vrste. Od jednostavnog poličnog sistema dobrog kvaliteta, preko efikasnog kancelarijskog skladištenja i arhiviranja, do profesionalnih sistema arhiviranja; od skladištenja malih delova do paletnih regala i površina sa podestima, Dexion ima najbolji sistem za vas.\nSa velikim izborom polica koje odgovaraju različitim situacijama i asortimanom plastičnih pregrada za skladištenje malih delova, možemo ponuditi sveobuhvatna rešenja za skladištenje ili preuzimanje bilo kojih malih delova.\nViše informacija o kontaktu\nDexion nudi rešenja za skladištenje, arhiviranje i logistiku za upotrebu i primenu u različitim privrednim granama.


Ovo je nezaustavljivi trend na tržištu pametnih telefona | Jabuka.tv\nAsus je tako početkom lipnja predstavio ROG smartphone s nabrijanom verzijom Snapdragona 845 i 8GB RAM-a, a prije ove kompanije mobilne uređaje namijenjene gamerima predstavili su i Razer i Xiaomi. Prošlog mjeseca, ali samo za azijsko tržište, telefon za ljubitelje video igara predstavio je i Honor, a ako je vjerovati predsjedniku odjela ove kompanije za azijsko tržište, gamerski telefoni postali su nezaustavljiv trend na tržištu, pogotovo među tzv. milenijalcima te će upravo ovakvi uređaji biti u centru istraživanja i razvoja ove kompanije u budućnosti.\nTržište mobilnih igara od 2007. godine konstantno bilježi dvoznamenkasti rast, a njegova vrijednost ove godine, prema procjenama kompanije Newzoo, iznosit će više od 70 milijardi dolara. Ove godine apsolutni hit je igra Fortnite koja je dostupna na Appleovim uređajima, a uskoro će se moći igrati i na Androidima, piše Zimo.co.\nFantastičan spoj dizajna i tehnologije: Fossil predstavio nove pametne satove\nInstagram uvodi dva nova alata: Jednom je cilj da vas natjera da pročitate ono što pišete


OSM Televizija - Čubrilović zaključke Kolegijuma NSRS uputio Ustavnom sudu i Vladi Republike Srpske\nČubrilović zaključke Kolegijuma NSRS uputio Ustavnom sudu i Vladi Republike Srpske\nPredsjednik Narodne skupštine Republike Srpske Nedeljko Čubrilović uputio je danas nadležnim institucijama zaključke sa posljednje sjednice skupštinskog Kolegijuma, među kojima i "Službenom glasniku Srpske" od koga se traži da u što kraćem roku objavi sve neobjavljene odluke parlamenta.\nČubrilović je zaključak uputio Ustavnom sudu Republike Srpske od koga Kolegijum traži informaciju da li je odluka o izboru članova u Komisiju za sprovođenje referenduma od 23. septembra 2015. godine, koju je razmatralo Vijeće za zaštitu vitalnog interesa Ustavnog suda, upućena na objavu "Službenom glasniku", saznaje Srna u najvišoj zakonodavnoj instituciji.\nZaključak je upućen i Vladi Republike Srpske od koje skupštinski Kolegijum traži da u skladu sa Poslovnikom o radu Narodne skpštine dostavi odgovore na postavljena poslanička pitanja, na koje do sada nije dat odgovor.\nNa sjednici Kolegijuma Narodne skupštine, koja je juče održana u Banjaluci, opozicija je imala tri zahtjeva - da se "Službenom glasniku" i Ustavnom sudu pošalje urgencija za objavljivanje skupštinskih odluka, te da Vlada odgovori na sva neodgovorena poslanička pitanja, što je Kolegijum i prihvatio.\nOpozicija je ultimativno tražila da revizorski izvještaji budu razmatrani u nastavku 21. redovne sjednice parlamenta, iako je u skladu sa skupštinskim Poslovnikom o radu ova tačka povučena sa dnevnog reda, a na prijedlog Odbora za finansije i budžet.\nU opoziciji nisu prihvatili prijedlog da revizoriski izvještaju budu razmatrani na prvoj narednoj sjednici Narodne skupštine Republike Srpske.\nVeterani Srpske rezolucijom traže bolji položaj boraca\nObilježeno 26 godina od formiranja Zvorničke brigade\nObilježavanje Dana Prve i Druge romanijske brigade\nČestitke povodom Dana Vojske Srpske: Vojska najzaslužnija za odbranu naroda\nJoš iz iste kategorije: « Zagreb u Evropskom parlamentu traži treći entitet u BiH Obilježen Dan poginulih i nestalih u Odbrambeno-otadžbinskom ratu »


Na prvoj redovnoj sednici Skupštine izabrano rukovodstvo opštine Veliko Gradište • Poportal\n26/08/2020 26/08/2020 Biljana Petrović1\nNa prvoj sednici novog saziva Skupštine opštine Veliko Gradište odbornici su birali izvršne organe ove lokalne samouprave.\nVećinom glasova, za čelnog čoveka opštine izabran je Dragan Milić, odbornik sa liste “Aleksandar Vučić – Za našu decu“ i dosadašnji predsednik, kome su odbornici po šesti put ukazali poverenje. Sa iste liste izabran je i njegov zamenik, Slađan Marković, u trećem mandatu zaredom.\nZahvalivši svima koji su glasali za njega, predsednik se obratio i predstavnicima opozicije sa pozivom da se pridruže radu lokalne samouprave u svemu što je na korist i dobrobit građana kao i da iznesu kritike za ono što smatraju da nije u redu nakon čega su usledile čestitke i pohvale za dosadašnji rad i uspeh.\nDragan Milić je na čelo opštine došao prvi put 1992. godine kao predsednik Skupštine opštine. Za predsednika opštine naredni put izabran je na direktnim izborima 2004. godine sa četvorogodišnjim mandatom. Od 2010. godine ponovo obavlja ovu funkciju, a još dva mandata dobija i na lokalnim izborima 2012. i 2016. godine.\nNa predlog predsednika opštine, izabrani su danas i članovi Opštinskog veća: Zoran Aleksić, Zoran Nikolić i Milan Đuričić iz Velikog Gradišta, Dejan Ivanović iz Kurjača i Jelena Kostić iz Popovca.\nBez grejanja do 18 sati deo ulice 6. Ličke\nHitni radovi na dalekovodu na području Braničevskog okruga\nV.Gradiste je potpuno promenilo svoj lik u tih poslednjih 15 godina i taj progres je ocigledan .


Viši svetovi - Idealno.rs\nPočetna / Kancelarija i škola / Knjige i literatura / Knjige / Viši svetovi\nPonuda prodavnice Babun za proizvod Viši svetovi. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Viši svetovi i izberi najbolju. Knjige iz kategorije Knjige i literatura je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Viši svetovi i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Viši svetovi se mogu razlikovati od onih u internet prodavnici u kojoj obavljaš kupovinu. Viši svetovi je dostupan u prodavnici Babun po ceni, koja je navedena pored svakog prodavca u meniju "Prodavnice".\nGarantne uslove za Viši svetovi proveri u prodavnici u kojoj nameravaš da obaviš kupovinu. Slika za Viši svetovi je simbolična, zato se pre kupovine u prodavnici uveri da je proizvod isti.\nGodina izdanja: 2019.Prelistaj knjigu online Cena sa PDV-om: Knjiga jednog od najistaknutijih teozofa Čarlsa Vebstera Ledbitera, koji je svojevremeno bio na glasu sa svoje neverovatne sposobnosti jasnoviđenja, u stvari predstavlja kompilaciju dva njegova teksta o astralnom i devahanskom (mentalnom) nivou postojanja, koji su izvučeni iz jednog njegovog mnogo obimnijeg dela, a to je bila višetomna serija priručnika u kojima je Ledbiter izneo sve praktične vidove teozofskog učenja.U delu o astralnom svetu, koji je vremenom postao klasik ezoterične literature, on opisuje prednosti osvajanja tog plana, sve opasnosti koje se u njemu kriju kao i fantastična bića koja ga nastanjuju.Druga knjiga, Devahanski (nebeski) svet je zapravo bio šesti u seriji ovih praktičnih priručnika. No ovi priručnici nisu pisani samo za poklonike željne znanja o višim svetovima, već i za zaposlene muškarce i žene kojima će velike istine izložene u ovim knjigama pomoći da se lakše nose sa životnim nedaćama i na kraju suoče se sa neumitnošću smrti. Napisane od strane služitelja drevnih Majstora koji su Starija Braća naše rase, ove knjige nemaju drugu namenu osim da budu od pomoći svojim bližnjima.Ceo tekst biografije


Kako će se slaviti 9. januar? Nema prijema u Palati, još se ne zna datum defilea - BIGportal.ba\n24 Novembra, 2020 24 Novembra, 2020 0311\nZbog aktuelne epidemiološke situacije u Republici Srpskoj povodom proslave Dana Republike Srpske 2021. godine neće biti organizovani tradicionalni prijemi kod predsjednice Republike Srpske, te događaji koji podrazumijevaju okupljanje većeg broja ljudi u zatvorenom.\n“Termin održavanja svečanog defilea će biti naknadano određen zbog aktuelne epidemiološke situacije,” saopšteno je nakon prve sjednice Odbora za proslavu Dana Republike Srpske 2021. godine kojom je predsjedavala predsjednica Republike Srpske Željka Cvijanović.\nNa sjednici, koja je održana u Palati Republike, izabran je Odbor za proslavu Dana Republike Srpske, formirana Radna grupa za pripremu i realizaciju proslave Dana Republike, te usvojen preliminarni prijedlog Programa proslave Dana Republike koji obuhvata svečanu akademiju i svečani defile na Trgu Krajine.\nU svim gradovima i opštinama Republike Srpske, kao i u Brčko Distriktu, Dan Republike Srpske biće obilježen na primjeren način, u skladu sa njihovim mogućnostima, te preporukama Instituta za javno zdravstvo Republike Srpske.\n“Brojke su frapantne, 1.000 onih koji su danas zaraženi završiće u bolnici”


DUG POLJOPRIVREDNIKA 185 MILIJARDI, DEO ĆE BITI OTPISAN\nUžice (13. mart 2017.) - Ministar poljoprivrede Branislav Nedimović izjavio je danas da dug poljoprivrednika po osnovu penzijskog, invalidskog i zdravstvenog osiguranja iznosi 185 milijardi dinara, da će deo biti otpisan, kao i da će biti refomisan sistem PIO osiguranja u poljoprivredi.\n"To su zvanični podaci Poreske uprave", rekao je Nedimović novinarima posle razgovora sa poljoprivrednicima u Užicu.\nOn je naveo da oko 30 milijardi dinara tog duga otpada na "zdravstveno osiguranje, a ostalo je PIO osiguranje, što glavnica, što kamata".\nKako kaže, to su ozbiljne stvari i cifre i o tome će se u narednom periodu raditi sa Ministarstvom finansija kako bi se rešio problem.\n"Spekulisalo se dosta ranije, a i pre dvadesetak dana, sa prinudnom naplatom i oduzimanjem oranica. To uopšte nije tačno. To su bile prinudne naplate po osnovu PDV-a, ali to je druga stvar", rekao je Nedimović.\nOn je tokom razgovora sa poljoprivrednicima primetio da su poljoprivredne penzije veoma male, pošto je njihov prosek oko 10.500 ili 11.000 dinara.\n"Zajedno sa Ministarstvom finansija radimo na tome da otpišemo dugove koji postoje za doprinose za zdravstveno osiguranje. Jer, neko ko nije imao pravo da se leči zato što nije platio - kako da mu naplatim kada nije ni imao pravo da se leči", kaže Nedimović.\n"Nama je ideja i predlog Ministarstva poljoprivrede će biti da se otpišu kamate. A za glavnicu, ko bude želeo da uveže svoj staž, da mu se na duži vremenski period to omogući. Mi tu moramo da vodimo ozbiljne pregovore sa Ministarstvom finansija", istakao je ministar poljoprivrede.\n"Da spram ekonomske vrednosti koju neko proizvede na svom gazdinstvu ima pravo da bira nekoliko grupa kako će plaćati svoj doprinos i da ne bude obavezno svima već da utvrdimo neki limit", rekao je Nedimović.\n"Ali, uvrnutija situacija je da ako neko plaća 15 godina doprinose za PIO ima istu penziju, kao i onaj koji plaća 40 godina doprinose. Ne znam da je to negde postojalo, samo kod nas", rekao je Nedimović.\n:: AgroVizija Portal :: DUG POLJOPRIVREDNIKA 185 MILIJARDI, DEO ĆE BITI OTPISAN ::


Od 2017. u okviru Jaffe radi i proizvodna lokacija u Kikindi sa širokim portfolijom proizvoda, od kojih su najpoznatiji Banini proizvodi: Noblica, Domaćica, Trik, Toto, Rum Kasato i mnogi drugi. Usled rasta tražnje, potrebno nam je proširenje tima kadrovima koji su spremni da uče i rade u timu.\nizrađuje planove održavanja i obezbeđivanju resursa za njegovo izvršenje;\nanalizira kvarove, obavlja RCA analize i organizuje efikasno otklanjanje uzroka kvara;\nminimum VI stepen stručne spreme – mašinsko usmerenje\nminimum 3 godine radnog iskustva na istoj ili sličnoj poziciji (poželjno u prehrambenoj industriji)


EBRD prognozira Srbiji rast od 6% u 2021. godini - Progovori o pregovorima\nEBRD prognozira Srbiji rast od 6% u 2021. godini\nSrbija je na putu značajnog oporavka uz privredni rast od 6% u 2021, navodi se u novom izveštaju o regionalnim ekonomskim izgledima koji je 29. juna objavila Evropska banka za obnovu i razvoj (EBRD).\nBanka u Srbiji očekuje oporavak potrošnje nakon pandemije kovida i povećanje javnih investicija u skladu sa nastavkom ekspanzivne fiskalne politike.\nRast bruto domaćeg proizvoda (BDP) u 2021, kako se navodi, biće podržan dodatnim vladinim izdacima u zdravstvu, subvencijama za zarade i jednokratnim isplatama penzionerima i drugim kategorijama stanovništva.\nDirektor EBRD za Srbiju i zapadni Balkan Mateo Kolanđeli rekao je da banka ostaje posvećena pružanju podrške vlastima u održavanju ubrzanog rasta.\n"Jačanje konkurentnosti privatnog sektora, podrška dobro strukturisanim ulaganjima u transportnu i ekološku infrastrukturu, kao i tranzicija ka zelenoj energiji biće ključni prioriteti u boljoj izgradnji nakon krize kovida", rekao je Kolanđeli.\nZa 2022. EBRD očekuje da se srpska ekonomija vrati pre-pandemijskoj brzini ekspanzije sa stopom rasta od 3,5%.\nU novom izveštaju EBRD se ocenjuje da su, generalno, efekti pandemije kovida-19 na srpsku ekonomiju u 2020. bili umereni.\nKako se navodi, struktura ekonomije, sa ograničenim prihodima od turizma i relativno visokim udelom osnovnih dobara u proizvodnoj strukturi, zaštitila je zemlju od dubljeg šoka.\n"U kombinaciji sa velikim vladinim paketima i manje restriktivnim merama zaključavanja tokom većeg dela godine, to je rezultiralo ekonomskom kontrakcijom od samo jedan odsto u 2020", navodi se u izveštaju "Odgovor na korona virus u 2021 godini: Postavljanje boljih temelja".\nŠto se tiče zapadnog Balkana, očekuje se da će BDP u regionu porasti za 5,1% u 2021.\nMeđutim, kontinuirana nesigurnost oko ograničenja putovanja opterećuje izglede za ekonomije zavisne od turizma u regionu.\nOčekuje se da će se rast BDP u regionu spustiti na 3,8% u 2022. godini.\nŠire gledano, oporavak ekonomija u razvoju u istočnoj Evropi, centralnoj Aziji i severnoj Africi ubrzava se nakon pandemije kovida i one će zabeležiti rast od 4,2% u 2021, prema jesenas prognoziranih 3,6%, saopštio je EBRD.\nGlavna ekonomistkinja EBRD Beata Javorčik rekla je da je u zemljama koje su bile pogođene izazovnim ekonomskim okolnostima pre pandemije kovid samo dodatno pojačao postojeće probleme.


Proslavljen Dan osoba sa invaliditetom u BISERU - Srbobran Danas\nProslavljen Dan osoba sa invaliditetom u BISERU\nKategorija: Društvo, Lokalna samouprava, Udruženje\nMeđunarodni dan osoba sa invaliditetom, 3. decembar, danas je proslavljen u prostoijama Udruženja za pomoć mentalno nedovoljno razvijenim osobama „Biser“. Organizovano je ovim povodom druženje korisnika dnevnog boravka „Bisera“ sa đacima Osnovne škole „Žarko Zrenjanin Uča“ iz Nadalja, a svojim prisustvom ovaj praznik uveličali su i pojedini naši građani koji rado pomažu rad ovog za Srbobran važnog udruženja.\nKao i uvek kada su u pitanju posete „Biseru“, na prvom mestu je želja ljudi u ovom udruženju da se razbiju barijere, ako postoje, da se pošalje jasna poruka kako u našem društvu ima mesta za sve kategorije građana, nevezano za pol, uzrast, opredeljenja i u ovom slučaju invaliditet. Druženje u dnevnom baravku „Bisera“, koje je danas održano, poslalo je baš takvu poruku. Nadaljski đaci upoznali su se korisnicima usluga udruženja, predstavili su se jedni drugima, govorili su o svojim interesovanjima i sportovima koje vole, zajedno uživali u slatkišima i sokićima, a zatim su svi prošli osnovni zdravstveni pregled koji je obezbedilo Udruženje za borbu protiv šećerne bolesti „Plavi krug“ iz Srbobrana.\nDruženje je upriličeno u novom prostoru, zgradi na Vašarištu koju je za ovu namenu opredelila opština Srbobran, a zatim ga i uredila zajedno sa Ministarstvom za rad zapošljavanje, boračka i socijalna pitanja i Naftnom industrijom Srbije. Pored pomenutog druženja, organizator je želeo da ovaj važan datum za „Biser“ bude i prilika da se dodele zahvalnice onim našim organizacijama i sugrađanima koji snažno podržavaju rad ovog priznatog udruženja. Zahvalnice su između ostalih dobili: opština Srbobran, u čije ime ju je primio predsenik Radivoj Paroški, Udruženje „Plavi krug“ i Ilija Gazepov, ali i Lazar Šućov iz Nadalja, koji je na ovom skupu svečano predao ključeve svog privatnog automobila predsednici udruženja „Biser“. Ovaj poklon posebno će doprineti radu udruženja, jer im je bio preko potreban za obavljanje dnevnih zadataka i obaveza.\nPrisutnima u novom objektu, obratila se Slavka Popić, predsednica Udruženja za pomoć MNRO „Biser“, koja se zahvalila svima na dolasku, poklonima i druženju, a zatim je i podelila zahvalnice pojedincima koji su bili prisutni. Jedan od njih takođe je imao želju da kaže par reči, predsednik opštine Radivoj Paroški, iskazavši koliko je ponosan na zaposlene u „Biseru“ i njihove rezultate. „Drago mi je da smo se ponovo okupili u velikom broju u Biseru, ovoga puta povodom Dana osoba sa invaliditetom, u novom i lepom prostoru koji će vam siguran sam biti udoban i koristan još mnogo godina. Pored čestitki koje vam ovog puta upućujem povodom praznika, želim vam da u ovom prostoru doživite mnogo lepih trenutaka sa ovim dobrim ljudima koji brinu o vama. Naša sredina prepoznaje vaš rad i trud, i na neki način ovaj objekat je proizvod toga. Naša opština, ministarstvo i kompanija NIS izdvojili su značajna sredstva kako bi ovaj objekat bio doveden u ovakvo stanje i ovako lepo izgledao. Obećanje koje smo dali pre neke dve godine, ispunjeno je i to pre roka, i nadam se da će vam ovaj prostor biti od velike koristi. Lokalna samouprava ponosi se udruženjem Biser, zato što se zaista bavi jednim humanim radom, zbog čega ima našu svestranu pomoć“. Predsednik je još jednom iskoristio priliku da spomene kako „Biser“ ima tri akreditovane usluge, kako se nada da će ih uskoro biti još, i da će se stvoriti uslovi da ovo udruženje preraste u ustanovu, što će otvoriti vrata za neke nove i bolje stvari.\nMeđunarodni dan osoba sa invaliditetom Biseraši su iskoristili i da sa svojim rukotvorinama i likovnim radovima izađu među svoje sugrađane. U Erste banci priredili su izložbu likovnih radova , a na autobuskoj stanici su prodavali rukotvorine, dok su za kasnije popodne isplanirali posetu Paliću, gde je zakazano zajedničko predstavljanje Udruženja za pomoć MNRO „Biser“ i Poljoprivredne stručne službe iz Vrbasa, partnera koji će u budućnosti zajedničkim snagama proizvoditi organsku hranu u plastenicima našeg udruženja.\nKako je prethodno bilo najavljeno, civilno društvo“Gloria“ je održalo dve kreativne predpraznične dečije radionice, 3. i 24. novembra, u restoranu i maloj…\nPromocija knjige dr Milana Diklića – Dom kulture 14.12.\nDom kulture i SUBNOR Srbobran zajednički organizuju kulturni događaj u galeriji ustanove kulture, a reč je o promociji knjige dr Momčila Diklića…\n12. decembra 2019., 05:45\nPrognoza - 13. decembra 2019.\nPrognoza - 14. decembra 2019.\nPrognoza - 15. decembra 2019.


Bošnjaci izazivaju najveću krizu u BiH iz koje se ne vidi izlaz - Sputnjik Srbija\n21:26 01 Mart 2021\n21:12 13.02.2019 (osveženo 21:17 13.02.2019) Preuzmite kraći link\nUsvajanje godišnjeg nacionalnog programa uslov je za aktiviranje Akcionog plana za članstvo BiH u NATO-u, poznatog kao MAP.\nOvakva odluka srpskih ministara je očekivana, dodaje Kozomara. Međutim, problem je nastao kada su predstavnici Bošnjaka i Hrvata u Predsedništvu BiH Šefik Džaferović i Željko Komšić reagovali tako što su formiranje novog Saveta ministara uslovili usvajanjem MAP-a.\n„Šta to može da znači? Znači novu, ovog puta možda i najveću političku krizu u BiH iz koje se ne vidi izlaz, zato što Savet ministara ne može da bude formiran bez saglasnosti sva tri člana Predsedništva, a oni neće dati svoju saglasnost“, objašnjava Kozomara.\nBiH: Godišnji plan za NATO opet skinut s dnevnog reda\nJedini način za prevazilaženje krize Kozomara vidi u američkom pritisku na bošnjačkog i hrvatskog člana Predsedništva. Međutim, kako kaže, ne očekuje da SAD izvrši pritisak na njih iz dva razloga. Prvi je što njihov pritisak na kosovske privremene organe da ukine takse na srpsku i bosansku robu još nije urodio plodom.\nDrugi, važniji, jeste što je upravo Amerika ta koja najviše insistira na priključenju BiH NATO-u i ne može se očekivati da izvrše pritisak na one koji u BiH takođe insistiraju na bosanskohercegovačkom učlanjenju u Severnoatlantsku alijansu.\n„Tehnički mandat teoretski može da traje neograničeno, do sledećih izbora. BiH ovim pokazuje da je nemoguća država, da je država koja ne može da opstane na ovakvim principima, jer zakonom je propisano da od momenta kada članovi Predsedništva polože zakletvu u roku od 15 dana mora biti formiran Savet ministara. Istim zakonom nije predviđena nikakva sankcija ako Savet ministara ne bude formiran. Dakle, to je država koja propisuje zakone za čije nepoštovanje ne postoje sankcije“, kaže Kozomara.\nSrpski član Predsedništva BiH Milorad Dodik pokušaće da na neki drugi način ubedi svoje kolege da odustanu od insistiranja na MAP-u. To je Kozomarina pretpostavka, pogotovo ako se u obzir uzme činjenica da je članovima Predsedništva prilikom nedavne posete Briselu rečeno da Savet ministara mora biti formiran.\nKozomara sumnja da će vođa Stranke demokratske akcije Bakir Izetbegović dozvoliti Džaferoviću i Komšiću koji je, podseća, izabran bošnjačkim glasovima — da promene stav.\n„Dodik ima priliku da kada mu istekne osam meseci, koliko predsedava Predsedništvom, sedne u automobil, vrati se u Banjaluku i više ne dolazi u Sarajevo na sednice Predsedništva dok se ne donese odluka o formiranju Saveta ministara. To bi predstavljalo još dublju krizu i bio bi put ka sunovratu BiH iz kojeg se ona više nikada ne bi mogla oporaviti“, smatra Kozomara.\nDo usvajanja MAP-a je bošnjačkom i hrvatskom članu Predsedništva toliko stalo, jer u tom dokumentu postoje četiri tačke koje znače prenos nadležnosti organa RS na centralne organe u Sarajevu, među kojima on izdvaja zajedničku policijsku agenciju, koja bi bila nadređena policiji RS. To bi, prema njegovim rečima, bio kraj nezavisne policije RS.\nBosna ničim nije isprovocirala Prištinu da uvede takse\nBosna na Dodikovom skeneru: Šta stvarno žele Srbi, šta Hrvati, a šta Bošnjaci\nBosna, NATO i mir u regionu – ima li rešenja\npriključenje BiH NATO, članovi Predsedništva BiH, nemoguća država, MAP, Savet ministara, Hrvati, formiranje, ucene, Bošnjaci, srpski ministri u Savetu ministara BiH odbacili stavljanje MAP na dnevni red, NATO, Šefik Džaferović, Željko Komšić, Anđelko Kozomara, Milorad Dodik, Bosna i Hercegovina


dragan labovic priveden zbog pijanstva i pravljenja haosa u ovci\nFoto: Karpoš Sokoli / Igor Panevski / Promo\nKako izvor ovog lista otkriva, Labović je posle nekoliko popijenih piva počeo da razbija flaše, psuje i vređa izvesnog Lazara M. (25).\n- Incident se dogodio oko 18 sati, a policiju je pozvao Lazar M. pošto je bazen pored kog je sedelo društvo u kom su bila obojica njegov - otkriva izvor.\nKako isti izvor otkriva, Labović bio pod dejstvom alkohola i posle privođenja u stanicu policije proveo je 12 sati na trežnjenju.\n- Ljudi su dolazili i odlazili, nismo primetili da li je među njima bio i Labović, niti znamo da se dogodio incident - kaže komšija i dodaje da se sa Lazarom ne druži jer je "on nadmen".\nInače, ime Dragana Labovića pominjalo se u medijima i početkom meseca, kada je u jednom lokalu u centru Beograda pretučen Simon Karić.\n- Labović je sedeo sa Karićem, a Simon je tada u prvoj izjavi policiji rekao da ga je napao neko ko je sedeo za njegovim stolom. Međutim, Karić je potom promenio izjavu i rekao da ne zna ko su napadači, niti zbog čega su ga napali dok je sa prijateljem sedeo u kafiću - rekao je izvor.


Telemach BiH novi sponzor NK Bosna - NK Bosna Visoko\nTelemach BiH novi sponzor NK Bosna\nPonedjeljak, 20 apr 2015\nČast i zadovoljstvo nam je obavijestiti javnost da je potpisan ugovor na godinu dana između NK Bosna Visoko i Kompanije Telemach BiH. Kako nam je rekao predsjednik UO Faruk Ihtijarević predstavnici Telemacha na celu sa gospodinom Željkom Batistićem su prepoznali u NK Bosna Visoko ozbiljnog partnera i htjeli su da pomognu rad NK Bosna Visoko kao što pomažu i ostale sportske klubove na podrućju Visokog i BiH.\nUprava kluba se zahvaljuje kompaniji Telemach i gospodinu Željku Batistiću što svojim primjerom pokazuju društvenu odgovornost prema našem klubu i gradu Visoko.\nKompanija Telemach je najveći operater digitalne i analogne kablovske televizije, kao i jedan od vodećih pružatelja usluge širokopojasnog interneta u BiH, a od kraja 2011. i operator fiksne telefonije.Telemach BiH je nastao integriranjem kablovskih distributera širom BiH tokom 2010., 2011. i 2012. godine (BH Cabelnet, GlobalNet i Elob iz Sarajeva, Monet iz Mostara, Telekabel iz Zenice, ArtNet iz Kiseljaka i Vinet iz Visokog), a danas zapošljava oko 210 ljudi.\nTelemach je u Bosni i Hercegovini prisutna već više od četiri godine i kroz to vrijeme je omogućila svojim korisnicima inovativne i napredne servise bazirane na najsavremenijim tehnologijama, podižući nivo konkurentnosti BiH tržišta, te unaprjeđujući iskustva i navike korištenja fiksnih telekomunikacionih usluga.\nU saradnji s kompanijama SBB Srbija, Telemach Slovenija, globalnom OTT platformom Net TV i još oko 15 manjih kompanija, s kojima ima iste većinske vlasnike i predsjednika uprave, čini jedinstven telekomunikacijski sistem na teritoriji nekadašnje države, pod imenom United Group\nPrevPreviousSeminar za sticanje zvanja nogometni sudija\nNextBašić najbolji strijelac, Plakalo ga prati u stopuNext


Ubijen komandir Islamskog džihada u izraelskom udaru na pojas Gaze - Svet - Dnevni list Danas\nPočetna » Svet » Ubijen komandir Islamskog džihada u izraelskom udaru na pojas Gaze\nKomandir Islamskog džihada visokog ranga ubijen je danas u izraelskom udaru iz vazduha na kuću u Beit Lahiji na severu pojasa Gaze, javili su mediji na toj palestinskoj teritoriji,a izraelska vojska je to naknadno potvrdila.\nHusam Abu Harbid je rukovodio operacijama organizacije na severu Gaze, kako je navedeno.\nIslamski džihad nije odmah potvrdio vest o njegovoj pogibiji.\nMinistarstvo zdravlja u pojasu Gaze saopštilo je u međuvremenu da je broj Palestinaca poginulih u Gazi povećan na 198, a da je među žrtvama 58 dece i da je oko 1.300 ljudi ranjeno.\nNije međutim navedeno koliko je poginulo pripadnika Hamasa i drugih ekstremističkih organizacija, komentarišu izraelski mediji.\nIzraelska vojska je izvela snažne udare na pojas Gaze protekle noći, za koje su stanovnici te enklave rekli da su najjači od početka sukoba započetih pre nedelju dana.\nU vojnom saopštenju je navedeno da je u noći između nedelje i ponedeljka gađano 35 meta u periodu od 20 minuta, te da je 54 borbenih aviona ispalilo oko 110 preciznih projektila i da je uništeno 15 kilometara podzemnih tunela Hamasa koji vlada pojasom Gaze, te pogođene kuće devet komandira Hamasa.\nU vojnom saopštenju je navedeno i da je komandir Islamskog džihada koji je danas ubijen 15 godina predvodio napade na izraelske vojnike i civile i da je takođe direktno odgovoran za ispaljivanje antitenkovske rakete prošle nedelje i ranjavanje jednog izraelskog civila.\nIzraelska vojska pokušava da dokaže kako izbegava civilne žrtve u Gazi\nOptužena da nasumično napada pojas Gaze i da ne pravi razliku između zvaničnika Hamasa i civila, izraelska vojska je odlučila da dokaže suprotno i objavila video i audio snimak akcije svojih vazduhoplovnih snaga.\nSnimak pokazuje da piloti odustaju od udara iz vazduha pošto su primetili civile, a među njima decu.\nKontrolor misije se čuje kako naređuje pilotu da „proveri da li ima dece“, a pilot odgovara da se „oni (civili) isuviše brzo kreću, ne mogu biti deca“. Na to komandir ocenjuje da verovatno ima dece i da se sve obustavlja, a pilot potvrđuje „da je tamo jedna velika i nekoliko malih (osoba)“.\nOd 10.maja, kada je počela izraelska vojne operacija nazvana „Čuvari zida“, u odgovoru na raketiranje iz Gaze s 3.150 raketa ispaljenih ka Izraelu, izraelska vojska je izvela mnogobrojne napade na esktremiste u Gazi, uključujući mrežu tunela koje je nazvala „Hamasov metro“, i gađala zvaničnike Hamasa i islamskog džihada visokog ranga.\nVojska stalno ističe da koristi razne metode u naseljenim područjima pre planiranog udara kako bi civilima dala šansu da se evakuišu.\nPremijer Izraela Benjamin Netanjahu je optužio Hamas da čini dupli zločin i na društvenim mrežama objavio, kako je naveo, da „oni ciljaju naše civile i kriju se iza palestiskih civila, koristići ih kao žive štitove“.\nNetanjahu je u razgovorima s predsednikom SAD Džozefom Bajdenom potvrdio posvećenost Izraela zaštiti nevinih prolaznika, preneli su izraelski mediji.\nOd početka sukoba poginulo je najmanje 200 Palestinca u izraelskim napadima, uključujući 59 dece, a 1.300 ljudi je ranjeno. U Izraelu je pognulo desetoro ljudi, uključujući dvoje dece i jednog vojnika.\nIzrael rano jutros sproveo seriju napada na pojas Gaze\nIzraelska vojska je u prvim jutranjim satima sprovela seriju napada na pojas Gaze, posle crne nedelje u kojoj je oko 200 ljudi stradalo u sukobima između Izraela i palestinskog islamističkog Hamasa koji su se oglušili o međunarodne pozive na smirivanje.\nNoćas je izraelska avijacija više desetina puta bombardovala pojas Gaze odakle su naoružane grupe ispaljivale rakete na Izrael.\nUdari su izazvali prekide struje, preneo je novinar Frans presa. Stotine zgrada su oštećene, prema navodima lokalnih vlasti koje, za sada, nisu objavile podatke o žrtvama.\nIzraelska vojska saopštila je danas da su ciljali devet zgrada gde se nalaze visoki zvaničnici Hamasa, a u nekima su i skladištili oružje.\nNovi izraelski udari sprovedeni su na palestinsku enklavu, koja je pod kontrolom ekstremističkog Hamasa od 2007. godine, dan nakon što je zabeležen najteži bilans od početka novih sukoba. U napadima je poginulo 42 Palestinaca, među kojima najmanje osmoro dece i dvoje lekara, prema podacima lokalnog ministarstva zdravlja.\nUkupno od 10. maja ubijeno je 197 Palestinaca, među kojima najmanje 58 dece, a više od 1.200 je ranjeno. Sa izraelske starne, u napadima palestinskih oružanih grupa iz pojasa Gaze na Izrael ubijeno je deset ljudi, među kojima jedno dete, a 294 je ranjeno.\nPalestinske oružane grupe među kojima su Hamas i Islamski džihad ispalile su više od 3.100 raketa ka Izraelu od početka neprijateljstava. To je najveći intenzitet napada ikad izveden na izraelsku teritoriju, saopštila je juče izraelska vojska, navodeći da je veiki deo projektila presreo njihov antiraketni sistem.\nIzraelski premijer Benjamin Netanjahu rekao je juče da će izraelska kampanja na „terorističke organizacije“ biti nastavljena punim zamahom.\nNi na juče održanom trećem hitnom sastanku Saveta bezbednosti UN na visokom nivou, posvećenom sukobima između Izraela i Palestnicima nije ostvaren nikakav napredak, i učesnici nisu uspeli da se slože oko zajedničkog saopštenja.\nPrema više diplomata SAD su juče nastavile da odbijaju usvajanje bilo kakve zajedničke deklaracije.\nGeneralni sekretar UN Antonio Guteres upozorio je juče na otvaranju virtuelnog sastanka Saveta bezbednosti da nasilje ima potencijal da pokrene nekontrolisanu bezbednosnu i humanitarnu krizu i da podstakne više ekstremizma.\nRekao je da bezumni ciklus prolivanja krvi, terora i razaranja mora odmah da stane.\nSadašnja kriza izbila je 10. maja sa baražom raketa koje je Hamas ispalio na Izrael u znak solidarnosti sa stotinama palestinskih demonstranata ranjenih u okršajima sa izraelskom policijom u Istočnom Jrusalimu. Izrael je zatim uzvratio vatru na pojas Gaze.\nU snažnim udarima iz vazduha na pojas Gaze izraelska vojska je jutros uništila 15 kilometara podzemnih tunela islamskog ekstremističkog Hamasa koji vlada tim palestinskim područjem, saopštila je vojska.\n„Napad je bio deo šire operacije IDF (Izraelskih odbrambenih snaga) da pričini veliku štetu podzemnom sistemu terorističkih organizacija u pojasu Gaze“, navodi vojska koja je niz tunela nazvala „metro“.\nStanovnike palestinske enklave probudila je baražna vatra najjača od početka rata pre nedelju, jača i od udara na grad Gazu dan ranije kada su sa zemljom sravnjene tri zgrade i tada su poginule 42 osobe.\nJedna trospratnica u gradu Gazi je teško oštećena, ali su stanovnici rekli da ih je vojska upozorila deset minuta pre napada da izađu.\nOni su rekli da je okolno poljoprivredno zemljište pogođeno u više napada iz vazduha.\nTokom noći u nekoliko navrata su ispaljne rakete na izraelske gradove, najmanje devet prema Berševi, a protivraketni sistem „Gvozdena kupola“ je presreo nekoliko projektila, dok su ostali pali na nenasiljeno područje.\nIzraelska vojska je saopštila da je oko 60 raketa ispaljeno na Izrael od 19 sati u nedelju do danas u sedam sati ujutru, te da su mnoge presretnute.\nSukobi su nastavljeni pošto je državni sekretar SAD Entoni Blinken pozvao da se okonča, što se komentariše kao promena američkog tona i izraelski mediji prenose da administracija predsednika Sad Džoa Bajdena pojačava diplomatske napore u regionu i vodi razgovore sa nizom regionalnih lidera.\nDiplomate u Savetu bezbednosti UN i ministri spoljnih poslova 57 muslimanskih zemalja sazvali su hitne sastanke kako bi zatražili prekid krvoprolića posle gotovo nedelju dana izraelsko-palestinskih sukoba u kojima je palestinski Hamas raketirao Izrael koji je sprovodio vazdušne napade na pojas Gaze.\nAmbasadorka SAD pri Ujedinjenim nacijama Linda Tomas-Grinfild rekla je na jučerašnjem virtuelnom sastanku Saveta bezbednosti UN da „SAD neumorno rade preko diplomatskih kanala“ da poostignu prekid borbi.\nMeđutim, sukobi između Izraela i palestinskih ekstremista Hamasa na vlasti u pojasu Gaze, dostigli su najviši nivo od 2014. godine, iako se povećava broj međunarodnih poziva za smirivanje za sada nema naznaka da ima napretka.\nAdministracija predsednika SAD Džozefa Bajdena, rešena da skrene usmerenje spoljne politike sa Bliskog istoka i Avganistana, za sada odbija da kritikuje ono što radi Izrael u tom sukobu ili da pošalje izaslanika visokog nivoa u region.\nSAD su za sada blokirale višednevne napore Kine, Norveške i Tunisa da izdejstvuju u Savetu bezbednosti UN izdavanje saopštenja, uključujući poziv na prekid neprijateljstava.\nNa virtuelnom sastanku Saveta bezbednosti UN generalni sekretar Antonio Guteres rekao je da se svetska organizacija zalaže aktivno kod svih strana da se odmah primeni prekid vatre.\nOsam ministara spoljnih poslova govorilo je na virtuelnom sastanku Saveta bezbednosti pokazjući ozbiljnost sukoba i skoro svi su pozivali na kraj borbi.\nU izraelskim napadima na grad Gazu juče srušene su tri zgrade i stradalo je najmanje 42 ljudi, preneli su lekari čime je ukupno od kada su Hamas i Izrael počeli svoje sukobe u pojasu Gaze ubijeno 188 ljudi, a u Izraelu osam. Među poginulima je najmanje 55 dece u Gazi i petogodišnji dečak u Izraelu.\nIzraelski premijer Benjamin Netanjahu juče je rekao u televizijskom obraćanju da njegova zemljal želi da Hamas plati „tešku cenu“ i da će za to biti potrebno vreme, naznačujući da će se sukob za sada nastaviti.\nPredstavnici muslimanskih zemalja iz 57-člane Organizacije islamske zajednice (OIC) sastali su se juče virtuelno da traže od Izraela prekid napada u kojima se ubijaju palestinski civili u pojasu Gaze. Saudijski ministar spoljnih poslova Faisal bin Farhan pozvao je međunarodnu zajednicu da preduzme hitne akcije da bi se smesta prekinule vojne operacije.\nNa sastanku OIC Turska i neke druge zemlje su takođe kritikovale američke napore uz koje su su Ujedinjeni Arapski Emirati, Bahrein i druge islamske zemlje potpisale bilateralne sporazume sa Izraelom da normalizuju odnose, zanemarujući neuspele međunarodne pokušaje za postizanje dugoročnog mira između Izraela i Palestinaca.\nU samoubilačkom napadu na vojni kamp u Somaliji 15 mrtvih\nViše od 600.000 ljudi umrlo je od korona virusa u SAD od početka pandemije, saopštio je danas Univerzitet Džons Hopkins (Johns).\nPodgoričanin uhapšen zbog ugrožavanja bezbednosti sina premijera Crne Gore\nPodgoričanin V.Z. uhapšen je zbog sumnje da je ugrozio...\nSvet • danas 18:58\nFabrička i industrijska proizvodnja u SAD su u maju...\nIkea kažnjena zbog špijunaže\nFrancuski sud je naložio Ikei da plati milion evra...


Pripadnici Ministarstva unutrašnjih poslova imaju zajednički cilj da, u skladu sa svojim zakonskim ovlašćenjima, svim građanima obezbede jednaku zaštitu bezbednosti, prava i sloboda i vladavinu prava.\nNaše ministarstvo postoji zbog Vas. Svrha našeg postojanja je da štitimo Vašu bezbednost, ličnu i imovinsku sigurnost i pomognemo da brzo i efikasno ostvarite svoja prava. Trudimo se da iz dana u dan unapređujemo i modernizujemo naš rad, kako bi Vam još efikasnije izašli u susret i opravdali Vaše poverenje.\nŽelimo da nam se građani obraćaju s poverenjem, svesni da smo tu radi ostvarenja zajedničkog cilja: slobodnih ljudi u bezbednoj Srbiji. Koncept policije u zajednici promoviše ideju o većem učešću zajednice i građana u radu policije, kao savremeni pristup bezbednosti građana, društva i države. Ovom strategijom, afirmiše se novi koncept modela organizacije i načina rada policije u Republici Srbiji. Želimo da policajac bude simbol bezbednosti i zaštite, a ne represije.


Danas u SBUN glasanje o rezoluciji Kine i Rusije o OHR\nTanjug 22. jula 2021. 11:16\nSARAJEVO/NJUJORK – Savet bezbednosti UN će na današnjem zasedanju razmatrati situaciju u BiH, koja se prema ranijim najavama odnosi na glasanje o rezoluciji koju su predložile Rusija i Kina o ukidanju Kacelarije visokog predstavnika posle 31. jula naredne godine.\nSarajevski portal Klix piše tim povodom da se očekuje da će rezolucija biti „glako odbijena bez korišćenja veta“.\nPozivajući se na svoja saznanja portal piše da će šest zemalja sigurno glasati protiv i to Sjedinjene Države, Velika Britanija, Francuska, Irska, Estonija i Norveška.\nPotrebno je, međutim, da protiv glasa još samo jedna država da bi usvajanje rezolucije bilo odbačeno bez korištenja veta.\nU slučaju da više nijedna zemlja ne bude protiv, portal pdseća da SAD, Velika Britanija i Francuska, kao stalne članice Saveta ezbednosti UN-a imaju mogućnost veta, što opet znači da rezolucija neće proći, piše Klix.\nPozivajući se na isti izvor, portal dodaje da postoji i velika mogućnost da se Rusija sama povuče iz procesa glasanja za ovaj predlog.\nInače, rezolucija podržava imenovanje visokog predstavnika Kristijana Šmita do 31. jula 2022. godine kada je prema njoj predviđeno zatvaranje Kancelarije visokog predstavnika u BiH.


Zimonjić otvara sportsku dvoranu u Banji Vrućici – Čečava.org\nZimonjić otvara sportsku dvoranu u Banji Vrućici\nTESLIĆ – Poznati srpski teniser Nenad Zimonjić otvoriće 15. novembra sportsku dvoranu Banji Vrućici kod Teslića.\nDirektor Zdravstveno-turističkog centra "Banja Vrućica" Dragan Bogdanić rekao je da je u projekat izgradnje sportske dvorane u ovoj godini uloženo oko 200.000 maraka i da će njegovim stavljanjem u funkciju znatno biti poboljšani sadržaji i kvalitet usluga koje nudi ZTC.\n"U zimskom periodu sportisti i drugi naši gosti moći će se baviti igrom i sportom", rekao je Bogdanić i naglasio da će se na taj način povećati broj gostiju, ali i prihode u ovom uspješnom teslićkom kolektivu.\nU okviru sportske dvorane nalaze se teniski tereni, igraliđta za mali fudbal, odbojku, rukomet, košarku i druge sportove.\n3. новембра 2011. аутор Слободан Милетић категорија Вијести из околине\nSportsko druženje u organizaciji f.k. Rudara\nUzgoj japanske prepelice unosan posao


20.04.2009 u 23:59\nKilogram hleba težak 500 grama\nMnogi sugrađani od prodavaca u pekarama i dalje traže kilogram hleba, dok oni koji misle da su bolje informisani veruju da kupuju veknu najtraženijeg pekarskog proizvoda koja teži 600 grama. Zoran Pralica, predsednik Unije pekara Srbije, objašnjava da zapravo već tri godine u srpskoj pekarskoj industriji nema hleba te težine i da je vekna od 500 grama postala standard. – Pekari su bili...\n14.04.2009 u 23:59\nVrlo dobar kvalitet hleba\nBeograđani kupuju hleb koji je uglavnom odličnog i vrlo dobrog kvaliteta, pokazalo je uporedno ispitivanje i ocenjivanje kvaliteta ove osnovne namirnice koje je sproveo Pokret za zaštitu potrošača u saradnji sa privrednim komorama Beograda i Srbije. Ocenu ekstrakvalitet dobio je samo beli hleb „sava” Zemunske pekare, dok su druge vrste vekni koje kupuju stanovnici prestonice...\n10.04.2009 u 22:00\nKonkurencija obara cenu hleba\nCena hleba u pojedinim supermarketima drastično je smanjena poslednjih dana. Najpre je u SOS radnji za ugrožene građane ovaj pekarski proizvod počeo da se prodaje za 25 dinara, a potom je iz Unije pekara Srbije najavljeno otvaranje „socijalnih pekara” u kojima će se hleb prodavati po ceni 10 dinara nižoj nego u prodavnicama. Pošto je pokazano da vekna može da košta i manje od 30...\n01.09.2008 u 22:00\nPojeftinilo brašno i gorivo, cena hleba stabilna\nNacionalna organizacija potrošača Srbije uputila je ovih dana poziv Uniji pekara Srbije da njeni članovi snize cenu hleba. Prema oceni te organizacije, razloga za pojeftinjenje itekako ima, jer je u odnosu na mart ove godine pšenica jevtinija 40, brašno 20, a naftni derivati 10 odsto. „ Razlog za poslednje poskupljenje hleba bilo je drastično povećanje cene pšenice i brašna, a sada proizlazi...\nPšenica jeftinija, ali ne i hleb\nIako je prošlojesenja setva pšenice s ukupnih 462.000 hektara bila najmanja u veku, predstojeća žetva se dočekuje sasvim spokojno. Hlebno žito je u dobrom stanju, a stručnjaci prognoziraju da će prosečan prinos posle dužeg perioda iznositi čak vrlo dobrih četiri tone po hektaru.Ukoliko u narednih mesec dana ne bude vremenskih neprilika, u silose će se sasvim sigurno smestiti 1,8 miliona tona, što...\n31.03.2008 u 22:00\nHleb opet poskupeo\nVekna hleba je od juče i u Beogradu skuplja za oko 15 odsto, pa se u zavisnosti od kvaliteta može kupiti po 38-40 dinara. Prošlo je mesec dana od najave pekara da će i ova namirnica poskupeti zbog skoka cene brašna, ali i energenata, pa su posle velike industrije hleba i privatni proizvođači primenili nove cenovnike. Privatni pekari iz centralne i južne Srbije su cene hleba podigli pre...\n05.03.2008 u 22:00\nHleb najskuplji duž „južne pruge”\nCene osnovnih životnih namirnica se, kako javljaju naši dopisnici, razlikuju u zavisnosti od proizvođača, ali i formata trgovine u kojoj se nude. Međutim, u poređenju sa prosečnim zaradama, one sve više postaju nedostupne, jer je reč o artiklima koji se kupuju svakodnevno. Koliko koštaju beli hleb (u privatnim pekarama i trgovinama) i mleko (dnevno i dugotrajno), ulje, brašno (tip 500),...\n29.02.2008 u 23:30\nKvalitet hleba vrlo dobar\nRazne vrste hleba koje pekare svakodnevno isporučuju na tržište su vrlo dobrog kvaliteta. Od ukupno 38 uzoraka, ove osnovne namirnice koje su, metodom slučajnog izbora, kupovane u prodavnicama i pekarama, nijedan hleb nije eliminisan kao nezadovoljavajući. Čak 11 uzoraka je, kako su pokazale analize koje je obavio Pokret potrošača u saradnji sa Privrednim komorama, ekstra kvaliteta, devet je...\nKako se čuva hleb\nIsečen na velike, male, tanke i debele kriške, vazdušast, mekan, crn, beo ili ražani, hleb je i danas, kao i hiljadama godina unazad, neizostavni deo svakodnevne ishrane. Retko ko može zamisliti ukusan ručak bez bar jednog parčeta. Mada se služi se kao dodatak obroku, mnogi vole i da ga grickaju usput. Naravno, najukusniji je kad je svež i vruć, a kad stoji određeno vreme otvrdne, pa se vešte...\nPekari opet mese poskupljenje\nIzgleda da pekari „mese” još jedno neprijatno iznenađenje za potrošače, iako je od poslednjeg poskupljenja hleba prošlo samo tri meseca. Novom rastu cene ove osnovne životne namirnice opet će „kumovati” situacija na tržištu pšenice, koja je juče na Produktnoj berzi u Novom Sadu koštala 23,5 dinara. Momir Lazić, generalni direktor „Klasa”, istakao je da oni neće...


Predivna kuća u Italiji je napravljena 99% od recikliranih materijala i napaja se sa 100% obnovljivom energijom - Gradjevinarstvo.rs\nPredivna kuća u Italiji je napravljena 99% od recikliranih materijala i napaja se sa 100% obnovljivom energijom\nSmeštena u pastirskom pejzažu Treviza u Italiji, kuća BioCasa_82 je prelepi dom koji se može pohvaliti sa ozbiljnim energetski efikasnim tehnologijama. Italijanski arhitektonski biro Rosario Picciotto i kompanija Welldom su projektovali i izgradili kuću sa održivim strategijama izgradnje po meri u pokušaju da osiguraju dobijanje LEED Platinum sertifikacije. Ona je napravljena korišćenjem 99% sekundarnih sirovina, i u potpunosti se napaja sa obnovljivim izvorima energije.\nKuća BioCasa_82 je jedna od retkih privatnih rezidencija u svetu koja je sprovela privatno analizu ugljeničnog otiska sa odličnim rezultatima. Izgrađena za direktora kompanije Diadora, Enrikea Moretija Poleđatoa i njegovu ženu Klaudiju, kuća postiže nivo održivosti koji se retko viđa u stambenoj arhitekturi.\nSa 117 poena od 136, prema američkom protokolu za LEED Platinum sertifikaciju, i 10 od 11 poena u pogledu inovacija u dizajnu, zgrada predstavlja pravi dragulj u Evropskoj građevinskoj praksi.\nZahvaljujući „Welldom metodi“ (jedinstvenoj građevinskoj metodi razvijenoj od strane Đovanija Fabrisa, osnivača kompanije Welldom), kuća pruža maksimalnu udobnost uz primenu vrhunske održive tehnologije. Prema analizi ugljeničnog otiska, kuća BioCasa_82 daje 60% manje emisija izduvnih gasova od tradicionalnih objekata.\nNjen fotonaponski sistem proizvodi oko 14kWh/m2 električne energije, a visoko efikasno geotermalno postrojenje pruža grejanje, toplu vodi i hlađenje. Ove strategije su dopunjene sa sistemom prikupljanja kišnice.\nTokom procesa izgradnje, kompanije Welldom je koristila ekološke, sekundarne sirovine i zapošljavala domaću proizvodnju kada god je to bilo moguće. Iako je fokus projekta bio na njegovim energetski efikasnim performansama, enterijeri kuće su projektovani sa jednakom posvećenošću i detaljnom pristupu. Poznati proizvodi poput stolice dizajnera Imsa (Eames) i Moroso sofe obezbeđuju moderanu i udobnu atmosferu u dnevnoj sobi, dok spavaće obalsti poseduju originalnu Modular belu kožnu fotelju i veliku žutu mermernu kadau.


Odgovornost države pred građanima i odmeravanje snaga arhitekata.\nZa poslednjih 15 godina može se reći da su blago tragične za polje kulture na nivou Srbije, a naročito Beograda. Od mnogobrojnih muzeja, manjih ili većih, nekoliko najznačajnijih je delimično ili potpuno zatvoreno, više njih funkcioniše u neadekvatnim uslovima (nedostatak izložbenog prostora), a onih nekoliko preostalih se vredno trude da ostvare kakav-takav kontinuitet u društvenoj edukaciji i stručnom/naučnom radu, što je i primarna misija ovakvih institucija.\nNekoliko ozbiljnih domaćih i gostujućih izložbi, koje zaista pogleda zavidan broj građana, poneko dešavanje manjeg formata i to je sve na godišnjem nivou. Ljudi iz struke bi već mogli da se zapitaju nije li muzeologija kao nauka postala samo predmet na Filozofskom fakultetu Odeljenja za istoriju umetnosti ili su to ipak pregrube reči za moje kolege. Istina, oni se ozbiljno trude, organizuju manje izložbe, ostvaruju projekte, manje kongrese ili konferencije, ali pred zatvorenim vratima Narodnog muzeja ili Muzeja savremene umetnosti ostaju nemoćni jer ove institucije spadaju u odgovornost pre svega državnih organa, a ne manjih ili većih nevladinih organizacija i udruženja. Spomenuo bih i izlizanu izjavu da je već uveliko postalo sramotno da gosti i turisti iz inostranstva jedino mogu da obiđu zgrade Jugoslovenske kinoteke, Muzeja istorije Jugoslavije, Istorijskog muzeja Srbije, Etnografskog muzeja i eventualno Muzeja Nikole Tesle i Muzeja nauke i tehnike, to jest, njegovih ogranaka. Sve drugo gotovo da je prestalo da postoji, a prividno se u vodičima i turističkim kartama predstavlja kao aktivna znamenitost/atrakcija grada Beograda.\nNije li muzeologija kao nauka postala samo predmet na Filozofskom fakultetu Odeljenja za istoriju umetnosti?\nKada se već spominje grad Beograd, njegov matični muzej takođe funkcioniše s polovičnim kapacitetima. Poseduje privremene upravne prostorije, kao i nekoliko muzejskih celina poput Miloševog konaka, Konaka knjeginje Ljubice, Muzeje Paje Jovanovića, Jovana Cvijića i Ive Andrića, Muzej Banjičkog logora itd., ali ne poseduje uređeni prostor u koji bi se smestila stalna postavka i u kojoj bi se odigravala drugi periodični kulturno-umetnički događaji. Možda stvar nije baš tako negativna i možda se zaista nazire rešenje ovog problema. Naime, Muzej grada Beograda je pre blizu jedne decenije, za potrebe upravne zgrade, depoa i stalnog izložbenog prostora, dobio staru zgradu Vojne akademije u Resavskoj ulici. U njoj je do skoro organizovan Oktobarski salon, ali ništa drugo značajnije iz oblasti kulture nije ugostilo ovo zdanje podignuto krajem 19. veka po projektima arhitekte Dimitrija T. Leka. Jedan od razloga je njegova decenijska devastacija, kako nebrigom odgovornih državnih institucija, tako i NATO razaranjem 1999. godine. Međutim, pre koji mesec objavljen je veoma ambiciozni konkurs za rekonstrukciju ove zgrade. Da li da ga shvatimo ozbiljno ili da ga odmah okarakterišemo kao još jedan marketinški potez aktuelne državne/gradske vlasti? Doza rezerve zaista postoji, naročito nakon konkursa za rekonstrukciju zgrade Narodnog muzeja, koja se završila ne tako slavno.\nDa li ozbiljno shvatiti ambiciozni konkurs za rekonstrukciju Vojne akademije u Muzej grada Beograda nakon ne tako slavnog konkursa za rekonstrukciju zgrade Narodnog muzeja?\nPočetni entuzijazam u obnovi Narodnog muzeja postepeno je jenjavao, naročito posle suspendovanja prvog idejnog rešenja profesora Dr Milana Rakočevića, koji je okarakterisan kao preskup. Šira i stručna javnost su ubrzo shvatile da za tako ambiciozne projekte država nema novca ili jednostavno ne želi da uloži isti u nešto što se neće isplatiti kroz jedan mandat. Usledio je novi konkurs 2010. godine, na kojem je pobedilo rešenje tima predvođenog profesorom Dr Vladimirom Lojanicom. Njihov projekat, ne samo savremeniji i funkcionalno-likovno zanimljiviji, već i nekoliko puta ekonomičniji, ulio je novu nadu da će zgrada Narodnog muzeja ipak doživeti svoju obnovu. Za sada, obistinila su se jedino cinična predviđanja da će zgrada dobiti samo jedno veliko krečenje, što je i urađeno obnavljanjem fasade i osvežavanjem unutrašnjeg prostora.\nZa sada, obistinila su se jedino cinična predviđanja da će zgrada dobiti samo jedno veliko krečenje.\nAko uporedimo zgradu Muzeja grada Beograda sa zgradom Narodnog muzeja uvidećemo da je površina prvog oko dva puta veća od drugog, što nas navodi na logičnu pomisao – ako država nije imala novca da rekonstruiše manji, zašto bi imala novca da rekonstruiše veći muzej? S druge strane, Narodni muzej je koliko-toliko uređen za muzejsku postavku i može sebi da dozvoli još jedno u nizu privremenih „šminkanja“, dok nova zgrada Muzeja grada Beograda tek od skoro u vlasništvu te kulturne institucije i nikada nije služila kao galerijski/muzejski prostor čija se rekonstrukcija može odložiti još jednim privremenim osvežavanjem. Da ne govorimo o problemu depoa, koji je u slaučaju Narodnog muzeja prerastao u skandaloznu aferu, a da se u slučaju Muzeja grada Beograda on mora valjano osmisliti i temeljno izvesti, kako se ne bi ponovili problemi s kolekcijama mnogih naših muzejskih institucija. Na kraju, obe zgrade nisu projektovane kao muzejske, pa zahtevaju ozbiljan pristup u njihovom preprojektovanju. Arhitekta Lojanica se na kreativan način izborio s konfuznim objektom nekadašnje Uprave fondova, to jest, Državne hipotekrane banke, dok će zgrada Vojne akademije tek postati izazov za naše arhitekte. Konkursne propozicije su veoma stroge i precizne, kako po uslovima zaštite koje je propisao Zavod za zaštitu spomenika grada Beograda, tako i po funkcionalnim uslovima koje su analizirali i postavili sami kustosi i druge kolege iz Muzeja grada Beograda. Žiri je takođe sastavljen od stručnjaka iz raznih oblasti arhitekture, muzeologije, scenografije i istorije umetnosti.\nUzevši u obzir nivo ozbiljnosti propozicija, možemo se nadati, uz naravno veliku rezervu, da će ovaj konkurs možda i biti uspešan. Iako se rekonstrukcija možda ne izvede u neko dogledno vreme, konkursi su uvek odličan prostor za odmeravanje snaga arhitekata jer u tim situacijama oni dobijaju znatno veću slobodu u izražavanju, a političari zagarantovan pozitivan publicitet jer su nešto ipak pokrenuli s mrtve tačke.\nistoričar umetnosti Marko Stojanović\nnaslovna fotografija: projekat Vladimira Lojanice\n#beogradski muzeji #konkurs za muzej #marko stojanovic #muzej grada #narodni muzej #rekonstrukcija muzeja #veliko krecenje #vladimir lojanica